Laipa Van Tum cu Saya John Ceu Mang nih a Nem nawn tein fak tak tak in a Phomh Cang – Kawltu Team\nLaipa Van Tum cu Saya John Ceu Mang nih a Nem nawn tein fak tak tak in a Phomh Cang\nDecember 31, 2020 Aruata Nutlai\nLaipa Van Tum hi Donald Trump a hua ngaitu a si. Trump cu Pathian thim sualmi President ti hna in ca a tial tu a si. Tutan ah Van Tum cu Saya John Ceu Mang bak nih fak tak tak in a nemnak tein a phomh. Hi ti hin a langhter.’ Van Tum,Upat awk tlakmi Van Tum atu bantuk in na ca tial hi rak ngol cang tiah kan duh. Na Lai miphun caah san a tlai mi bia le hla, fimchimh nak le theih hngalhnak tu rak kan chim/cawnpiak ding in kan in duh.Upatnak he,John Ceu Mang\nVan Tum nih a tialmi hi rel chap.\nAtu tan US thimnak cu miphun dang le Laimi telh in atu tiang buai lulh cio a si rih ko. Aruang cu Trump nih ka sung cang a ti duh lo, tei a fahsak. Mah zawn ahhin Trump hi Laithluak Lai ruahnak a neimi a lo ve. Khrihfa biaknak cu a ttanhter ngaimi le a dawtter ngaimi a lo nan US mipi nih an thimmi Biden cu buai hnawh a timh cang. Buainak fak piin chuahpi a tim cang. Bible nih a kan cawnpiakmi cu vawlei cungah daihnak le remnak le dawtnak a phurtu le a dirpi tu siding lawng a kan cawnpiak. Atu tan US thimnak hi buaiphu ngai a si ko. Aruang cu atu kan buaimi pawl hi Khrihfa kan biaknak le cawnpiaknak he tampi pehtlaihnak a neih ruangah a si. Refugee lak kongah kan buai lem lo I sipuazi kong zongah kan buai lem lo. Fimcawnnak le ngandamnak kong zongah kan buai lem lo. Foodstamp a ei lengmang mi Laipawl zong foodstamp kongah an buai lem lo. Kan buaimi cu neihkhat umh, nauhrawh, Trump cu Khrihfa ttha a si lo pin ah a policy le a kalpi mi hi Khrihfa cawnpiaknak he a kalh, Biden nunzia dawh le a lungput le a policy cu Bible cawnpiaknak he a kaih/a tlak ti pawl ah kan buaimi hi a si. Adang zong tampi a um ko lai. A poi ngaimi pakhat cu Trump a dirpi tu pawl nih hin Biden a ttanhtu pawl cu nu le nu, pa le pa umh nan lungtling ve I nauhrawh zong nan hna a tla ve tiah nan kan ruahmi hi a si. Mah ruahnak nan neihmi cu za ah za nan palh. A takte cun Biden a ttanhmi pawl nih hin neihkhat umh (same-sex marriage) hi kan pom hlei ve lo. Nauhrawh (abortion) zong kan pom hlei lo. Biden kan duhnak le kan ttanhnak aruang tampi a um ve ko. Democratic party kan ttanhnak a ruang tampi a um ve ko. Biden a ttanhtu pawl karlak zongah kan ttanhning le kan duhning aruang a dang cio rih ko lai. Politics ahcun kan ttanhmi hna party le minung I an policy le an manifesto poah khi kan pom dih/kan duh dih/ kan lungtling dih tinak a si hlei lo. Party le minung cu Pathian an si lo tikah chambaunak tampi an nei cio ko hna lai. US ah Republic party le Democratic party hi a nganbik an si tikah mah hna pahnih I an policy le an manifesto pawl kha kan zoh tti lai I cuai kan thlai tti hna lai. Cun president a cuh ding pawl I policy le manifesto zong cuai kan thlai tti hna lai/kan zoh tti hna lai. US ram cu zatuak 100 ah 70 tluk cu Khrihfa kan si tikah Khrihfa mit le cawnpiaknak in a cuh ding minung pawl I policy le manifesto cu zoh lengmang asi. Anmah minung pumpak tuanbia (history) zong zohchih lengmang a si I biaknak ah an fel maw fel lo ti zong zohchih an si fawn. Mah hnu ah a cuhmi minung I a policy le a nun ziaza le a thiltuahmi pawl cu Khrihfa biaknak le cawnpiaknak ning in tamdeuh a kalmi poah kan thim ko hna lai/kan dirpi ko hna lai. Cu lawng silo, vawlei cung ramkip le minung kip caah san a tlai dingmi poah kan thim ko hna lai/kan ttanh hna lai.\nPu Trump a duh lotu pawl nih a policy le a ziaza, a lungput le a thiltuahmi pawl hi kan duh lo I Khrihfa biaknak le cawnpiaknak he zong a kalh bak kan ti. Amah Trump kongcu a dang tein ka rak ttial tthan te lai. “Trump bantuk lungput le ziaza a neimi Pathian nih a thim bel hna lo” ti tlangtar in ka rak ttial te lai. Biden a ttanhtu le a duhtu pawl karlak zongah I dannak a um cio ko lai. Biden le Democratic party cu an ruahnak a kau I miphun kip dawtnak an nei. Misifak miharsa bawmh an duh. An nun a nem fawn. Mipem le Refugee zawn zong an ruat fawn. Ramdang he I pehtlaihnak ah remnak le daihnak an duh. Raldoh an duh lo. Buainak a um tik zongah cabuai cungah I ceihtti an duh. Biaknak dang zong an upat fawn. Minung le miphun kip hi Pathian muisam in sermi kan si zia an I fiang tuk. Nu le nu, pa le pa umh cu President hlun Obama nih a fehtermi a si. Democratic party nih fehter mi zong a si lo I an policy zong a si fawn lo. Nu le nu, pa le pa umh hi Biden he a san lo/a pehtlai lo. Obama nih a fehter cangmi cu Trump zong nih a hrawk kho hlei lo. Obama le Trump, US president an ttuan hlan piin nu le nu, pa le pa umh cu a rak um diam cang/a ummi an rak tamtuk cang tihi philh hlah u sih. Trump zongnih neihkhat umh hi a do kho hlei lo I a hrawk kho hlei lo. Kawlram hmanh ah nu le nu, pa le pa a ummi le a duhmi an tam ngai cang khi, kan cozah nih a pom lo nan. Nauhrawh balte cu Democratic party an cohlan ko nan Republican party nih cun an duh ve lo/an pom ve lo. Nan Trump a ttuan chung zongah nau a thatmi an um thiamthiam ko. A tlang piin Republican party hi raldoh duhmi an si. Raldoh le nauhrawh cu an ttha veve lo. Nan nauhrawhnak in raldoh cu tamtuk in a ttha lo deuh ti khawh a si. Raldohnak ah phaisa tamtuk a dih I ralkap tamtuk an thi. A thimi chungkhar nih ngaihchiatnak le lungfahnak an tuar. An va tukmi ram nih rawhralnak tamtuk an ton. Refugee an karh. Minung tamtuk nunnak a liam. Raldohnak ruangah sifahnak a chuak. Raldoh ruangah hngakchia thinlung put a rawk dih. Raldoh ruangah sianginn zong an kai kho ti lo. Raldohnak nih thil ttha lo tampi a phun2 a chuahpi. Bible zong nih mi nunnak lak le mithah cu a duh lo. US ahhin Democratic party si hna seh Republican party sihna seh a ttanh I a dirpi tu vialte hna hi a tambik cu Khrihfa lawngte kan si ko hna. Atak te cun US ram ahhin Republican party nak in Democratic party a ttanh deuhmi le a dirpi deuhmi milu an tamdeuh. Billionaire mirum, minta mintami, hlasak thiam, university tamdeuh, mifim minthang, biaknak hruaitu upa, mipem le refugee lak zongah a milu cun Democratic party a ttanhtu an tamdeuh zungzal ti khawh a si.\nMah nunnak ah Khrihfa sinak hmuh awk um lem ttung lo I lenglei lawng in Khrihfa biaknak ttanh ngai zonghi pialsual/kalsual phunkhat a si ve. Kanmah nih kan tuah lomi sualnak pakhat te fak piin doh I sualdang vialte hehtiah tuah fawn cu a tlamtling lomi/a chambau ngaimi Khrihfa dirhmun a si. Trump ttanhtu tampi nih nan I ruahnak ahcun Trump nan ttanh thawng in Khrihfa ttha deuh le piangthar deuh kan si nan I ti men lai. Nan nan rak si hlei nemmam lo. Atak te cun mah nunnak ah Khrihfa nun ziaza dawh um hleng ttung lo I a ttanh lawng hi ttanh hi a phungcaang men Khrihfa pawl le a min men Khrihfa le Khrihfa thathu pawl riandeuh a si. Trump ttanhtu pawl nih Bible nan relning le nan I fiang ninghi nan palh. Trump a ttanhmi Khrihfa pawl hi ruahnak bituk in a kalmi nan si, Khrihfa biaknak le cawnpiaknak I a muisam le a sullam nan hrawh I nan bitter tuk. Biden le Democratic party a ttanhtu pawl cu kan ruahnak a kau deuh I Khrihfa biaknak le cawnpiaknak hi kaupi in kan kalpi a tak zong in kan nunnak ah kan hmang/a muisam le a sullam zong kan dawhter. Bible nih Khrihfa a ttanhmi le a dawmi lawng nan dawt hna lai a tinak a um lo. Khrihfa mi ca I rian a ttuanmi lawng ttanh ding le dawt ding ti zong a kan cawnpiak fawn lo. Atak te cun Bawi Jesuh nih kan ral dawt ding a kan fial lehlam. Kan ral caah thilttha tuah ding tuk a kan cawnpiak. Trump ttanhtu pawl nan ruahnak le nan duhnak cu Khrihfa mi lawng hmunkhat I um I Khrihfa a si lomi poah hmundang te um ding tiphun khi nan saduhthah a si. Cu bantuk ruahnak cu Bawi Jesuh I a mission rian zong a si lo. Khrihfa a si lomi nih zeitluk an tuar zongah kan zei a poi lo tiphun khi nan ruahnak a si. Kanmah kan him ahcun a za tiphun. Trump le a ttanhtu pawl nih nu le nu, pa le pa umh, le nauhrawh hi nan do kho hlei lo I nan zorter kho hlei lo. A dohdan zong nan thiam fawn lo. Zu, neihkhat umh, ritthaisii ti bantuk pawl hi tlau ko in dohkhawh phun an si lo. A luancia kum 1920-1930 hrawngah, US ram ah biatak tein zu an rak doh nan nihin ah zoh ko uh law US ram ah zu dawr a tamning le zuding mi an tamning hi nan I fiang ko lai. Mah lioah inn pakhat an rak sakmi le bang cu atang dot ah zu thuhnak/chiahnak khan an ser I mah ka cun zu thawl tamtuk an thuh hna. Mah cu naite lawngah an hmuh (VOA Burmese News: 12/29/2020). Mizo kan unau zongnih ritthaisii le zu hehtiah an doh len nan zeihmanh a hlei lo/amah ningkel a siko. Ritthaisii an dohnak ah an YMA zong nih minung tiang an thah hna. Nan, zu le ritthaisii cu zorlei a panh hlei lo Mizoram ah. Nawlneihnak le thazaang hmang in mah bantuk thilttha lo le sualnak hi doh khawh an si lo timi hi Khrihfa tampi nih nan I fiang tawn lo. Ka ttial te lai tiah ka ruahmi cu “Trump ttanhtu Khrihfa pawl nih sualnak dohdan an I palh/sualnak doh ningcang an thiam lo/sualnak an doh ninghi Bible he a kalh” ti hi a si.\nTrump nih Khrihfa a kan dawt I a kan dirpi nan ti ruangah nan ttanhmi nih khin US Khrihfa pawl caah zeital a miak le a tthathnemnak a chuahpi mi a um maw in ti hna uh sih law zei ngai chim ding nan nei lai lo/nan thei lai lo, a fiang ko. Trump nan ttanhnak ruangah nan Khrihfa nun ziaza a rawk dih cang. Nu le nu, pa le pa umh, le nauhrawh kan doh nan tinak ah sualnak ngan a dang tamtuk nan tuah cang. Mittanh dan zong nan thiam fawn lo. Trump ttanhtu pawl tamdeuh cu Trump nan ttanhning phun hi zoh tik ah ISIS misual pawl nih Muslim ram kan dirh lai an ti bantuk phun he a lo/a khat bak. Trump a ttanhtu pawl nih cun Khrihfa ca le US ram ca lawng in nan ruat lai nan Biden a ttanhtu pawl nih cun vawlei cung pumpi zate ca le biaknak kip ca ruat in kan ttanh lai. Bawi Jesuh I a kan cahtak bantuk in miphun kip kha Bawi Zisuh hnuzultu ah ser kan timh hna I vawlei cung khua zakip ah Pathian tehte ttha si kan I tim/kan si fawn. Trump nih Khrihfa caah a tuahmi cu US embassy cu Jerusalem khuapi ah a tthial I Jerusalem cu Israel ram khualipi ah a fehter I cu lawng cu a tuah khawhmi a si ko. Mahcu Pathian duhnak he a kalh. Pathian le Khrihfa caah santlaihnak zong a nei hlei lo. Zei ngai santlaihnak a um hlei lo ti khawh a si. Trump nih hi hnu US president kum 30/40 hmanh ttuan seh law nu le nu, pa le pa umh, le nauhrawh zong a zorter kho hlei lai lo. Amah ning si ko lai. Aruang cu Trump le a ttanhtu Khrihfa pawl nih sualnak dohdan nan thiam lo. Bible nan rel tthan I Bawi Zisuh nih sualnak a dohning cang zong nan rel tthan a hau lai. A biapi mi cu kanmah nih kan tuah lo kha a biapi ko I kan pawngkam a ummi pawl zong kha tuah lo ding in kan cawnpiak hna ding kha a biapi mi asi ko. Khrihfa mi nih cozah le uktu/ram hruaitu hmang in sualnak doh phung a si lo.\nKum 2021 nih a chuahpi dingmi daihnak, remnak, dinnak, luatnak, ruahchannak, le dawtnak vialte nan cungah um ko seh! Amen.\n← US Ka Phanh Hnu ah Ka Nupi he kan iThen. (REL NUAM)\nLainu nih Western Union i Buainak a Tonmi Kong ah hi ti hin Lehnak pek a si. →


Vawlei Cungah Corona Virus Nih A Phak Lonak Ram 18 Pawl\nHomeTHEIHTLEIVawlei Cungah Corona Virus Nih A Phak Lonak Ram 18 Pawl\nCorona Virus a phak lonak ram 18 kan langhter mi hi April 3 tiang ah an tuah mi cazin a si. Cu cazin chungah cheukhat ram cu thiamsang hna a lungtling lo mi zong an um caah Zero case ah telh lo mi ram zong an um.\nTachunhnak ah North Korea le Yemen hna hi thiamsang hna nih cun Zero case ah an telh lo. corona virus a phak lo nak ram hna hi kan zoh tikah an ram chungah khua a lut mi an tlawm ngaingai nak ram tikulh fa tete an si hna.United Nation nih an langhter mi ah vawlei cung ram ah khual lut a tlawmbik nak ram hna ah Covid 19 zawtnak in an him tiah an ti.\nNauru ram hi Island fate pakhat a si. a mah he aa neih niam bik Banana Island he hmanh mile 200 dengmang (320 km) aa hlat mi ram fa te a si. Cu Island ah minung 10000 renglo hrawng lawng an um i, minung an tamcemnak a pahnih nak a si.Nauru Island ah kumkhat chungah minung 160 hrawnghrang lawng nih an phak nak ram a si.\nTuvalu ( ram fa taktak te a si Google map in thideng in kawl a hau mi ram si )


Trump President:A tling lai lo nan ti maw cu’A tling tuk lai a ruang a chung ah ka langhter. – Lai Lungrawn Post\nTrump President:A tling lai lo nan ti maw cu’A tling tuk lai a ruang a chung ah ka langhter.\nNovember 21, 2020 November 21, 2020 admin Hmuhning\nTrump nih atu ah taza a cuainak hna ah hin teinak hmu hmanh sehlaw President a tling kho ti lai lo nan ti maw? A tling kho tuk diam. A hlei in electoral vote (24) hmanh a hmuh chap lai.\nPennsylvania 20-Wisconsin 10-Georgia 16-Michigan 16-Trump nih a hmuh cangmi 232-Total 294\nPresident sinak ca a herhmi 270- A hleimi 24. Georgia hi ka telh chih. Zeicahtiah hi state ah hin Biden nih 0.5% nak tlawm deuh lawng in a tei caah Trump nih relter than khawhnak nawl a ngei. A voi thumnak cu minthut tiang in an check cang lai. A tanglei ka tarmi ca kha rel ko. Rev. Biak Lian Vel\nRelchap ko:Kum 2020 thimnak ah President Trump a sunghnak ruang cu Rev. Zammang Mualcin nih comment ah hi tihin fainter nak a vun tuah. 2016 thimnak ah teinak a hmuhnak ding ca i thihngamh in a dirpitu tamdeuh cu a ral ah a canter dih ngawt hna, an lung a fahter. 2020 ah mah hna mui kha hmuh ding an um tilo. Cun mifimthiam pawl chimmi a la lo, amah nih tthudir a tuahter khawhmi lawng a kiangah a umter hna. A lungput ah White Supremacist lungput a ngei. Mah nihcun mirang tampi le mirang asilomi hna nun ah hmunhma a ngei lo.\nRelchap: Lai lei ummi cu mihrut an si tiah a ruatmi hna nih cun rel lo ding 2000 kum thimnak ah cun thimnak ni hnu ah ni (36) tiang a rau. Kum 1876 thimnak ah cun November in March tiang a rau. Kum 1824 ah cun tanglei aiawhtu (House of Representatives) nih president cu an thim. Atu i kan aupi i kan cuanh cuahmahmi electoral vote in an rak thim lo. Cucaah atu tan thimnak hi zei can dah a rauh lai ti chim khawh zong a si lo, cu pin ah hi electoral vote vialte a fian in president cu a fiang cawlh lai ti khawh zong a si lo.\nCucaah atu ah kan cuanh ciomi electoral college hna i an cunglei ah hin nawlngeitu an um rih ti cu a fiang. Mee relnak hmun (electoral college) cio nih mee an pekmi cio mi zoh in a tlangpi in president cu thim a si tawn. Sihmanhsehlaw thil aa ningcang lomi a um ahcun hitihin a dotdot in a si kho rih. (1) Electoral vote nih teinak a pekmi cu mee firnak tbk aa ningcang lomi a um ahcun state phungtlaitu (legislature) nih a thlen khawh rih.\nCuticun state cio mee thlaknak tiang dirhmun an phak ahcun Trump nih a tei ko lai. Zeicahtiah Democrat state nakin Republican state an tam deuh. Cucaah Trump lei a tangmi pawl nan lung dong hlah u! Rev. Biak Lian Vel


A Fapa Puak Pahin Tungbingka(Tricycle) A Mawng Mi Pa Bawmhnak A Hmu - THANGLAWI\nJune 3, 2018 July 1, 2018 Lyly Par 0 Comments Asia\nTungbingka (Tricycle) mawngh pahin a fapa kum 2 aa puak pah tawn mi Philipine rammi pa cu social media thawng in a tu cu bawmhnak a hmu cang. Hi hna pafa kong hi internet hmangtu Jane Eguillos timi pa nih a rak post hmasa i cuti a post mi ruangah bawmchantu an hun chuahnak chan hi a si. Jane Eguillos nihhin a fapa kum 2 puak pahin tungbingka(tricycle) a mawngtu pa cu a hmuh tikah a zaangfak tuk i a min le a konglam a va hal i thil sining cu social media ah a rak thlah. Hi pa hi a min ah Rodolfo Rudy Pastrana ti a si. Rudy an nu hi facebook chungin an i duhdawt chommi a tlangval he an zam i cuticun a fapa le a vapa cu a kal tak hna.\nRudy a nu hi a nung rih nain thil suk nak hmun i rian a ttuan ve caah a tupa te cu zohkhenhtu a ngeihlo nak hi a si. Cu ruangah a pa nihhin a rianttuannak tungbingka a mawnghnak hmun poah ahcun a fapa te cu aa kal pi tawn. Hi tungbingka hi amah ngeih mi siloin mi sinah ah nikhat Philipine tangka Php150($3) in a hlan mi asi caah a miak le a zin a hmuh hlanlo te tiang kha an pafa tein khua chung ahcun tungbingka cu an mawng tawn. Zaanlei sang deuh ahcun a fapa te hi a paw a ttam, hna a hnawk asinain a miak an hmuh hlan lo cu a pa cu a rian a ngol awk kha a ttha lo. Hi ruangah ngakchia pa nunnak caah thinphang a si tiin mi tampi cu an lung a ttha cio lo.\nAn konglam cu Philipines ram Kapuso Mo timi TV show pakhat ngeitu Jessica Soho(KMJS) nih a hmuh ve i a thinlung a rak laak tuk. Cu ruangah hi hna pafa kong cu TV series bantuk in an tuah i an channel ah an thlah. Cu hnuah ah KMJS nihcun bawmhnak an pek hna i Rudy cu tungbingka(tricycle) an cawk piak pinah ngakchia pa ca caw hnuk, thil puan le a dang herhhai tete zong kha an bawmh chih hna . Rudy a nu zong hi a tupa te zohkhenhtu ding ah tiah a rian zong aa din ve cang i cuticun a tupa te cu amah nih a zohkhenh.\n← Kut A Ngeilo Mi Mg Ye Naing Taanghra A Domh Ve Cang\nA Hlawt Takmi A Fate Cu A Cal Ah A Hnamh I Biakinn Chung Tthutdan Cungah A Ngol Tak →\nA Hlawt Takmi A Fate Cu A Cal Ah A Hnamh I Biakinn Chung Tthutdan Cungah A Ngol Tak\nJune 4, 2018 Lyly Par 0


Falam le:Tidem hakha leiin nawlnak kan i tuah hna’Ralkap kan thla piak tihlah uh. – Lai Lungrawn Post\nMay 2, 2021 May 2, 2021 admin Theihtlei\nFalam,Tidim Pengmi Pawl Nawlnak Kan In Tuah Hna’A tu nihin khan Hakha khua lei ah CDF lei le Rallokap pawl cu ikahnak a chuak cang i,rallokap pawl hi,Kalaymyo lei in an ra te lai,cucaah,nan peng zawn cio khan Laitlang an luh khawhnak hnga lo,rak kham cio hna ulaw,Gankaw lei tiang in a dang nih kham ve in mah ticun Chinram cu kan umnak hmun cio in kilveng cio dingin keimah pumpak nih siaherhnak he kan nawl hna.\nThawngpang dang relchap duh mi hna caah’February 1. deilei sml. 2 ah ralkap nih uknak an lak tiah phone an vun ka chawnh le mah ti cun ramchung sahlawh pawl chawnh in khua ka rak dei. Lung dai le khuaruah har lo tein ka um. Atu a ni sarihnak kan vun phan le ramchung ramleng Kawlrammi hna cawlcanghnak ka hmuh, a bikin ram chungmi cawlcangh ning le a buaining ka zoh tikah Min Aung Hlaing le ralkap nih uknak an lakmi hi a ṭha tuk tiah ruahmi tihin ka chim.\nKan ram poliṭik tuanbia kan zoh tikah ralkap nih uknak an lak lengmang. 2008 phunghram zong ah uknak lak khawhnak a lam an i onh cia, asiloah nawlngeihnak a za in an i pe cia. Cu phunghram cu 2010 rampi Democracy phung in i thimnak timi ah tel a duhmi paoh nih an lungtlin i mah cu phunghram ning in asiloah cucu kan cohlan tiah biakamnak tuah a si. Cu biakamnak ning in cun mipi thimmi party zeitluk an ṭhawn zong ah phunghram remh khawhnak nawl a um lo. Ralkap nih Hluttaw ah 100 ah 25 an i ngeih, le 75 cung an lonh lawng ah phunghram hi remh khawh ding a si. Cuti a si caah phunghram remh ding in mipi lemsawi cu lih a rak si, mipi hlen a rak si. Zei party hmanh nih an ti kho lo, an i zuam, nain an tawng kho lo. Zei ca tiah cun phunghram tlaih in pei bia an rak i kam cu, kan zulh lai tiah. Ralkap sermi phunghram cu pei an rak cohlan cu ti.\nNCA timi rampi huap hriamtlai hna he kahdaihnak le biaruahnak lawng hi a lam si cang tiah cuka i ai telmi hna nih an vun chim ve i ruahchannak a umbik ah a rak cang. Asinain mipi thimmi cozah nawl a ngei tuk, mah hi NCA in phunghram pi remh/thar ṭial nakin Hluttaw in tuah khawh hi an rak duhdeuh. Cucaah hriamtlai phu cheukhat cu nan miphun ning ai nan awh kho lo, an in duh dih hna lo tibantuk tiang an tong. Mipi thimmi hluttaw le cozah cu ralkap bantuk an si lo caah NCA ah an nawlngeih ning le NCA biaruah tik i an kalpi ning kha ai dang ding a si. Cucu miphun ngan le party ngan hna kalpi duhmi pawlasi asiloah Strategy a si tiah ka ruah. Mah ti a si caah NCA hi 2020 election dih hin cun hriamtlai pawl an i ruahning a si lo kho men (Uknak chuh um hlah sehlaw). Theih lo cun a fawideuh kho men, nain 2015-2020 NCA biaruahnak ah tam ngai mipi thimmi cozah lungput a rak lang.\nHluttaw in zei party ngan le mi lianngan zong nih an thlen khawh ti ding a si fawn lo. NCA in thlen hi cu a hnubik i thim ding ah an chiahmi a si (kho men). Cu tikah zeitindah hmailei kan kal rih lai? Cozah thar nih cun phunghrampi a pemnak kua kawl in heh zuam an i tim rih ko lai. Asinain a si kho lai lo. Ralkap leiin USDP maw, an hman khawhmi rammi cheukhat buaibai, biaknak le miphun hmang in cozah le ram buaiter peng kha ai pehzul ko lai. Hi hlei ai thleng lai lo.\n𝘾𝙪𝙘𝙖𝙖𝙝 𝙩𝙪𝙩𝙖𝙣 𝙞 𝙈𝙞𝙣 𝘼𝙪𝙣𝙜 𝙃𝙡𝙖𝙞𝙣𝙜 𝙣𝙞𝙝 𝙪𝙠𝙣𝙖𝙠 𝙖 𝙡𝙖𝙠𝙢𝙞 𝙝𝙞 𝙖 𝙩̣𝙝𝙖 𝙩𝙪𝙠.\nRussia president Vladimir Putin nih «Mi hrut lawng nih nuclear ral cu a thawhter khawh lai.» tiah kumtin a tuahmi media hna he tonnak ah thawnglatu nih halmi cu a rak leh. Cucu bia ngaite a si. Nuclear bomb an puah ahcun a chungkhat, a chungkhar le amah zong an thi ding a si i mah le mah i nawn ding a si. Hodah a tuah tawn, mah le mah i nawn cu? Mipi chung chuak poliṭikal party nganngan nih kan remh lai an timi phunghrampi hi Min Aung Hlaing kut ah a um. Hi pa nih a tlaihmi tawh hi Election in kan chut kho lai lo. Hluttaw le NCA zong in kan chut kho lai lo. Kan chuh khawhnak ding a lam pakhat lawnglawng a um. Cucu a hruh i a molh lawng hi a si lai.\nAtu hi a caan a si. Min Aung Hlaing hruh caan a si. A min hi MAH tiah an vun ṭial tikah Pathian sin i a rak ummi Lusifar nih “keiMAH” ai ti caah a rak loh bantuk in minung le Pathian he kan i ṭhennak zong cu Keimah ai timi Pathian tluk si duhnak in Thei kan rak ei caah a si. Mah hi cu ka van pial ta bia, keiMAH hi Pathian hmai ahcun hruh a si. Molh a si.\nPoliṭik experts le Kawlram cuantu vialte, keimah te hmanh nih «A cu tluk MAH hruh khawh cu.» kan vun ti, rai lio chinchap, kum zabu 21, IT chan hna i hriamnam in uknak lak cu a molh ko hih kan ti.Thingthei ṭha a tlai khawh nakding ah kan duh lo le kan ei lomi a thei kha a thut le a thih ta a hau. Democracy phungning in thimmi Hluttaw doh in Rammi nih au le buai awk a ṭha lo. Kan remh kho fawn lo. Kanmah duhduh in kan that kho ti lo. Cu lio i rammi nih hrawh le thah hau lo tein MAH nih a vun hrawhmi hi a ṭha tuk kan ti lengmangmi cu a si. Atu hi caan ṭhabik a si. Poliṭikal party le ramrian ṭuantu hna nih MAH he an i chawnh tikah an hnu le hmai i a dirmi rammi hmang in an duhmi thlennak an hal khawh lai. Sungh ding an ngei ti lo. Kan ngei ti lo. Zeibantuk indah MAH le a naule nih rammi sinah chaw an i leh lai timi lawnglawng a um cang.\nMyanmar mipi hna nih kum hra chungte an vun tehmi zalonnak le democracy an lemh hlan an or a phak ah atu bantuk in MAH nih a kan chuh ṭhan tikah; a thawt a thei cangmi mipi kan hrangdeuh cang, kan i hrim manh cang, zeitindah ralkap kan doh lai ti kan thiamdeuh cang lawng si loin vawleicung ah kanmah bantuk in uktu a thlengmi Arab-spring te hna, Algeria ramhun Ghadafi, Iraq Sadam te hna le Thailand, a hnubik ah Hong Kong te buainak hmang in vawleipi nih Kawlram zong cu hlan nak a letin a vun cuanh cang. Ramkip ah mah phun, ram ṭanhnak zong a karh fawn. Miphun tambik i fonhnak Myanmar caah a biapi tukmi ri kan phan ti kan i fian cio hna chan a si fawn.\nVawleicung ram ṭhawng pawl an hmuhning tampi a vun i thleng ve cang i UN zong ah Russia le Tuluk an awaan ai dang. ASEAN a holh tawn lo nain tutan ah Indonesia ai thlak cang. Asia ah poliṭik tuah a duhdeuhmi US president a hun chuah caan te zong a si fawn. Rammi kan lung ai rual ahcun bawmh ding an i redi. Ralkap nih zei ngai an tuah kho ti lo.\nMAH nih uknak a kan chuhmi hi a ṭha tuk, caan ṭha a si. Hriamtlai phu tlangmi si hna seh, mipi chung chuak party hna nih zeitindah MAH he chaw an i leh lai, zeidah rammi nih teh kan duh set timi ah tampi ai hngat cang. Ram ai thleng hrimhrim cang. Ralkap uknak cu a lo hrimhrim cang lai. Ramchung mi tluk tein ram lengmi kan lung a fak, kan thin a hung. Kan si khawh ning cio in kan rak in dirpi hna. Ngol hna hlah usih, ATU a si lo ahcun ZEITIK HMANH It’s NOW OR NEVER Si Bawimang Lian.\nUSA um laimi nih:Laitlang nan chung le tangka kuat zawk hna uh.


Halkha le Hmandaw karlak lam cu an thar chuah tthan lai – CHIN IDOL\nHalkha in Kalay Myo kalnak ding ah second lan caah Halkha- Hmandaw lam cu 2019-2020 kum ah a dihlak in an chunh hnik tiah theih si.\nHalkha- Hmandaw lam caah lam tuah nak ding cu 2019-2020 kum budget ah kan chiah chih.mah Budget kan chiah mi kum chungah cun a dih dingin ka tuan lai.Hlei pakhat a tel lai.lamkam khamnak/lam cu kal ngah cang.mah lam a lim a si ahcun mah lam lei ah ummi khuami pawl caah cun tlunkal fawituk cang lai.mah a hnu kan I tinh rih mi cu Halkha – Kankaw/ Halkha- Kalay lam hi a rawh tawm caah mah lam a awn ah hin cun umkalnak caah a tha lai tiah Chin ram cozah bawi U Htet Soe nih chim.\nChin ram chung khuapi bik simi Halkha khuapi cu 2015 kum I leicimh ruangah lam vial te a pit dih mah bantuk thil kha tlungthan tthan sual sehlaw i pehtlaihnak lam a cah nak hnga lo second kan hi an chunh nak a ruang cu si.\nMah Halkha- Hmandaw lam cu Halkha le Kalay kalnak lam a nak deuh nak hnga 2009 kum ah an on cang nain zapi nih an hmang tuk lo tiah theih si.\nKhrihfabu dangdang le zumhnak dangdang\nVawleicung ah khrihfabu phun tampi kan um hna.pathian pakhat,Jesuh khrih pakhat,thlarau pakhat kan zum cio ko nain kan pom ning le zunmhnak aa dang cio.Baibal kan pomning aa dan ruangah a baipi bik kan i tthennak a si.a sinain hmun cheukhat ah cun uknak le nawlngeihnak i cuh ruangah tthennak a um i a cheu […]\n😢😢 Mah hngakchiapa hi mi ngandam lo mi si caah a nu nih dawr ah a kal tak diam ko


UDHR - Chin, Haka\nUniversal Declaration of Human Rights - Chin, Haka\nCu hleiah mi pakhat a umnak ram a siloah mi pakhat a umnak nainganzi ruangah siseh, uknak hmunhma ruangah siseh ram khat le ram khat pehtlainak ruangah siseh, mi pakhat umnak hmunhma ruangah siseh ram pakhat cu zalong tein ai ukmi ram a si ah siseh, a siloah UN nih a zohkhenhmi ram a si ah siseh, a siloah mahte uknak a cheu bang a hmumi ram a si ah siseh cu bantukin uknak tlamtling a hmu lomi ram a si ah siseh pakhat le pakhat thleidannak a um lai lo.\n1. Mi zapi hmai ah upadi ningin hlathlai tikah sualnak na ngei tiah biacaihnak zung nih fiang tein biachahnak a um hlan tiang tazacuainak a ingtu paoh cu sualnak na ngei lo tiah ruah an si lai. Cu bia an caih tikah sualnak an puhmi caah piang tein a leh, a chim khawhnak caah a herh mi kha an bawmh lai.\n2. Mi pakhat kha ram upadi ning le ram kip upadi ningin sualnak a si lomi riantuannak le thiltisualnak ruangah tazacuai ding a si lo. Cu hlei ah biacaihnak zunng nih suaknak phawt a si tik zongah a tuar dingmi dantatnak leng piin sualnak man kha dantat ding a si fawn lai lo.\nAhohmanh amah duh tein dai tein umnak, amah a chungkhar, amah a umnak inn, pakhat le pakhat cakuatnak in siseh upadi ning a si lomi ningin amah upatnak le minthatnak a hmuhmi caah hranhram in hnahnawh le tuaitamnak pek ding a si lai lo. Ahohmanh cu bantukin pakhat le pakhat hnahnawhnak le tihmuarnak a um ahcun upadi ningin runvennak pek khawh a si.\n1. Mi vialte nih mah peng mah ram chungah duh paoh zalong tein thialkamnak le umkalmak nawl an ngei dih.\n2. Mi vialte nih amah a umnak ram in siseh, ka dang ram dang in siseh, chuahtaknak nawl le kirthannak nawl an ngei.\n1. Mi vialte nih hremnak le tuarinnak in an luatkhawh nakhnga, ka dang ram dangah dai tein dornak le umnak nawl an ngei dih.\n2. Nainganzi he a pehtlai lomi sualnak ah siseh, UN nih ai tinhmi le cu ai tinhmi he a ralkahmi sualnak caah siseh, a hmanmi thil tuah sualnak ruangah tazacuainak a in ahcun a cunglei kan chimmi mi kip ngeihmi thiltikhawhnak tinvo hna hi hman khawh a si lai lo.\n1. Mi vialte hna cu ram pakhat i ram chungmi sinak nawl a ngei.\n2. Upadi ning lo piin mi pakhat kha ram chungmi na si lo ti khawh a si lo. Ram chung sinak khan thlennak nawl na ngei lo ti khawh zong a si fawn lo.\n1. A kum a tling cangmi nu le pa hna kha miphun ruangah siseh, ram pakhat khat i ram chungmi si ruangah siseh, biaknak ruangah siseh, thleidannak um lo tein thitumnak nawl le innchungkhar thar tuah sernak nawl an ngei dih. A cu kan chimmi nu le pa hna nih nu le va in an ni fonhtonh i an i hawikawmhnak an umti lio caan ah siseh, cu innchungkhar sinak kha hrawhthannak in an i thennak ah siseh, i thitumnak he pehtlai in ai khatmi thiltikhawhnak tinvo an ngei ve ve.\n2. Cu monu le mopa hna cu an pahnih tein lungthin zalong tein thitumnak tuah duhnak an ngeih lawngah thitumnak tuah khawhnak nawl an ngei cio.\n3. Innchungkhar pakhat cu mi bu i a hrampi pakhat a si. Cu innchungkhar cu mi bupi le a cozah nih zohkhenh kilven awk a rian a si.\n1. Mi vialte hna cu mi pakhat nih siseh, mi dang a hrawm in siseh, thilri hna kha covo ngeihnak nawl an ngei.\n2. Upadi ning lo piin a hohmanh thilri tinvo na ngei kho lo ti khawh a si lo.\nMi vialte hna cu zalong tein khuaruah khawhnak, zalong tein mah ruahnak chim khawhnak le zalong tein duhmi paoh biak khawhnak nawl kan ngei dih. Hi mi kip nih kan ngeihmi thiltikhawhnak tinvo ah mah biaknak le zumhnak kha zalong tein thialkam khawhnak lengah mi pakhat lawng siseh, mi dang he fonh in siseh, mi zapi hmai le mi zapi hmai lo ah siseh, mah biaknak le zumhnak kha zalong tein cawnpiakkhawhnak, mah zumhmi kha zalong tein biak khawhnak le thazang zong in tuahser khawhnak nawl zong ai tel chih.\n1. Mi zeipaoh nih zalongte le dai tein tonpumhnak nawl le a bu tuahnak nawl kan ngei.\n2. Ahohmanh kha bu pakhat khat ah a hramharm lo piin luhter ding a si lai lo.\n1. Mi zeihmanh nih mahumnak ram uknak kongkau ah pumpak in siseh, zalong tein thimmi aiawh in siseh, telnak nawl an ngei.\n2. Mi zeihmanh nih mah umnak ram a cozah riantuannak ah aitluk airuang cio tein hmuh le telnak nawl an ngei.\n3. Mi zapi duhnak kha ram uknak ah a hrampi a si lai. Mah mi zapi duhnak kha a caan kha nan then lai i a hmanmi thimnak in aiawhtu hna kha nan thim hna lai. Cu thimnak ah mi vialte hna cu aitluk aikhat mi me peknak nawl a ngei hlei ah cu thimnak ah a thli tein me peknak in siseh, a khat mi zalong tein me peknak in siseh, tuah asi lai.\n1. Mi vialte nih riantuan khawhnak nawl, mah duhmi pawcawmnak rian hna kha duhpaoh le zalong tein thim khawhnak, mah tuanmi rian ah hmuh ding ningte hmuh khawh lengmang i riantuan a nuam mi rian hmuh khawhnak siseh, riantuan awk a ngei lomi sinak in luat khawhnak caah siseh tuahnak nawl kan ngei.\n2. Mi vialte hna nih thleidannak umlo tein ai khatmi rian caah ai khatmi tuan man hmuhnak nawl an ngei.\n3. Rian a tuan mi kip nih amah pumpak caah le a innchungkhar caah minung tihzah upat awk kan si ning tein kan eidin khawhnak hnga a zafang ai tlak ai za ding in tuan man hmuhnak nawl a ngei. A herh a si ahcun phun dang zong in midang bawmhnak kha hmuh khawh thannak nawl a ngei.\n4. Mi vialte nih mah thathnemnak runvenkhawhnak caah riantuan mi bu tuahnak le bu luh khawhnak nawl zong a ngei.\n1. Mivialte nih amah pumpak ca le a innchungkhar caah ngandam te le tha tein nun khawhnak caah a herhmi eidin, thilpuan, umnak inn, siai bawmhnak le a herhmi bawmhchanhnak hna kha hmuh khawhnak nawl a ngei. Cu hleiah rian a ngeih lo caan, dam lo caan, kut ke cawlcangh khawh lo caan, nuhmei pahmei si caan, kum khua upat tik caan, mah pumpak in eidin awk kawl khawh lo caan le rawl ei awk kawl khawhnak sullam a um lo tikah, mizei hmanh nih hnangam lungdai tein eidin le um khawhnak nawl kan ngei cio.\n2. Fale nule nih le ngakchia hna nih a hlei ce in zohkhenhnak le bawmhnak kha hmuhnak nawl an ngei. Upadi ding tein ai thi ummi nu le va si hna seh, phun dang in ai thi ummi hna siseh, hrinmi fa le vialte hna cu ai khat mi kilvennak, zohkhenhnak bawmhnak kha hmuhnak nawl an ngei.\n1. Mi vialte hna nih cacawn khawhnak nawl kan ngei dih. A tlawm bik in tangli le a hram dawmhnak catang hna kai khawhnak cu man pek loin kaiter an si lai. Tangli tiang cu mi zapi nih cawn hrimhrim ding a si lai. Sehlei cawnnak le pawcawmnak a tha mi cawnnak hna kha mizapi nih cawn khawhnak nawl an ngei lai. Catang sangmi cawnnak zongah an thiamnak cungah zohin aitluk cio tein cacawn khawhnak nawl an ngei cio lai.\n2. Cacawn tikah minung thinlung ziaza thanchonak lawng siloin mi kip nih thiltikhawhnak ngeihmi tinvo le zalong tein um khawhnak a hrampi upat thiamnak zong kha a thancho a karh khawhnak hnga timi tinhnak he cacawnpiak ding a si lai. Cacawnnak cu ram kip, miphun kip le biaknak bu kip hna pakhat le pakhat theihthiamnak, tuarin khawhnak, le hawikhawmhnak kha thazang petu a si lai. Cu hleiah ram chung daihnak a hmun khawhnak hnga UN i a cawlcanghnak le a rian hna zong kha a bawm chantu a si lai.\n3. Hringtu nu le pa hna cu an ngeih mi an fa le nih an cawn dingmi fimthiamnak a phunphun hna kha thimpiak awk ah a hmasa bik tinvo ngeitu an si lai.\n1. Mi vialte hna nih an nunphung le an phunglam ah zalong tein tuahkhawhnak le telkhawhnak, thil dawh serthiamnak (arts) ah zalong tein zulhkhawh, hman khawhnak le i nuamhhnaih khawhnak, ningcang tein tuaktan mi fimthiamnak le hngalhnak (Science) thanchoternak caah zalong tein tuah khawhnak, tel kahwhnak le cu fimthiamnak i a santlaihnak a thathnemnak zong kha zalong tein hman khawh cionak nawl a um.\n2. Mi vialte hna cu ningcang tein tuaktan mi fimthiamnak le hngalhnak (Science), catial thiamnak le thil dawh serthiamnak (arts) ruangah a chuakmi tihzah upatnak, tangka le thilri thathnemnak hna kha an hmuh khawhnak hnga runvenpiaknak nawl an ngei.\nMi vialte hna nih hi thawngthanhnak catlap chungah a telmi le a chimmi mikip nih ngeihmi thiltikhawhnak tinvo le zalong tein um khawhnak hna kha tlamtling tein an hmuh khawhnak hnga pakhat le pakhat i pehtlaihnak, i hawikawmhnak le ram kip pehtlaihnak i a thathnemnak hna kha hmannak nawl an ngei.\n1. Mah nuncan sining ziaza zalong tein a thanchoter kho tu mibu pakhat thatnak caah mikip nih tuanvo kan ngei cio.\n2. Mah i ngeihmi thil ti khawhnak tinvo le zalonnak hna kha hman tikah mi kip nih an ngeihmi thilti khawhnak tinvo le zalonnak hna kha theihhngalh piak le upat awk caah siseh, Democracy phunglam a hmangmi mibu caah ziaza tha tein an nun khawhnak hlei ah khuaram daihnak le mi vialte thathnemnak a chuah khawhnak hnga le ai ruang tein an tuah khawhnak hnga upadi nih ri a khiahpiak lai.\n3. Cu mi kip ngeihmi thilti khawhnak tinvo le zalonnak hna kha UN ai tinhmi siseh, UN i an phunghram duhnak he siseh, a zei ti sihmanh ah a ralkah in hman khawh a si lai lo.


Thiang Thlarau Khah Nun- Rev. Benjamin Khamh Bawi – Chin World News Evening\nThiang Thlarau Khah Nun- Rev. Benjamin Khamh Bawi\nAugust 7, 2019 Salai Van Sermon\nThiang Thlarau Khah Nun- Rev: Benjamin Khamh Bawi\nThiang Thlarau in khah le Thiang Thlarau in khah tik i zumtu nun ah a langmi kong he pehtlaiin tlawmpal te langhter ka duh. Mi tampi nih Thiang Thlarau khahnak kong he pehtlaiin Galati 5:22, 23 chung i Thlarau Theitlai kong deuh an chim cio. Hihi a palh lo nain Thiang Thlarau khah ning phun hnih a um tihi kan hngalh chih a herh. Cucu Lamkaltu Cauk, Biaceihtu Cauk le Samuel Uk Khatnak 19 chung hna ah fiang tein kan hmuh khawh hna. Thiang Thlarau khah hi phun hnih in a um.\n1.Chikkhat Te Thiang Thlarau In Khahnak : Minung Sinak Aa Cawh Tawnmi Thiang Thlarau Khahnak\nMinung sinak aa cawh tawnmi Thiang Thlarau in khahnak nun hi mi tampi nih kan hngalh khawh lomi le kan sawisel tawnmi a si. Mah Thiang Thlarau he khahnak hi Khrihfa Nun asiloah Zumtu Ziaza ah langmi Khrih Nunzia (Khrih Dawhnak) langhnak nakin atu bak i a herhmi Pathian rianttuannak caah asiloah Pathian sunparnak langhnak caah a si deuh tawn. Saul le a ralkap cu Thiang Thlarau in an khat (chikkhat te lawng), Pathian minung David luatnak le David Thimtu Jehovah sunparnak caah a si. Saul nun ah nun dawh a lang hrimhrim lai lo nain chikkhat te Thiang Thlarau he a khat i Thlarau lei holh in a holh cukmak . (1 Sam. 19).\nBiaceihtu Cauk na rel ahcun Thiang Thlarau an cungah a tlung i Thiang Thlarau in an khahnak kong a tu le tu in na hmuh khawh lai. Cuhna cu, Gideon, Jefthah, Samson le a dangdang hna. Lamkaltu Cauk na rel ahcun a tu i ka chim liomi, “Chikkhat te chung Thiang Thlarau in khahnak,” hi a tu le tu in na hmuh ko lai. Biadang in chim ahcun Thiang Thlarau chung i hnimnak zong a si. Thiang Thlarau chung i hnimnak an co lio bakah Thiang Thlarau in an khat i Thlarau lei holh in an holhnak le Thlarau lei Cawlcanghnak tete a lang lengmang. (Lam. 2:1-4, 4:31, 8:27, 10:44-48, 19:6).\nChitkhat te Thiang Thlarau a khat duakmi hna khi Thiang Thlarau in an khat zungzal hna lo. An khat caan te lawngah an khat hna. Cubaktuk Thiang Thlarau he khahnak cu nihin kan chan Khrihfabu chan zongah hmuh ding tampi a um ve. Cun mi pakhat nih Thiang Thlarau in khahnak a co ko lai nain amah minung sinak aa cawh kho. Thiang Thlarau cu Ti he tahchunh a si i Tihna in Ti Thiangte a rung luangmi kha Bel in kan donh tikah Bel a thian lo ahcun Ti Thiang te a rung luangmi kha Bel i a khah tikah Tinawi in a khat ko lai. Mah a khatmi ti kha Ti Thiang te a si ko nain Bel a thian lo caah Tinawi in a khahnak a si.\nHrai pakhat chungah Lungchia law a thiang mite ti va dawng hmanh Hrai chingah ti thiang a khat ko lai nain Lung he a khatmi Ti Thiang a si. Mi pakhat cu a chuahkeh pi mi thluak a tlawm deuh tikah Thiang Thlarau in khat hmanh sehlaw a thluak a tlawm deuh caah Thiang Thkarau kha a fimnak nain a hrut deuh rua tiawk tlakin a lang ko lai. Sifak pa sinah a khatmi Thiang Thlarau cu midang hmuhnak ah a niam tukmi Thiang Thlarau khahnak ah ruah khawh a si ve. Mi puar pakhat cu Thiang Thlarau in a khat ko lai, sihmanh sehlaw a puar tuk caah a mah ah a khatmi Thiang Thlarau kha a puarmi hna a lo ko lai. (Chim ding tampi a um rih).\nCu chikkhat te Thiang Thlarau in khahnak cu pumh lioah, thlacam lioah, hlasak lioah, Baibal rel lioah, thawngtthabia ngaih lioah, midang nih kan caah thlacam lio, le Bawipa nih a herh a ti caan paoh ah zumtu cungah a rung um kho zungzal mi a si. (Hitihin ningte hin a si hrimhrim awk a si ti khawh a si lo).\n2. Thiang Thlarau In Khah Peng Nun\nZumtu lawng nih si loin zumlotu hna zong nih zumtu kan nun i hmuh an duh bik ciomi nun cu Thiang Thlarau in a khat peng mi nun hi a si. A cunglei i tahchunnak ka chimmi kha vun pehtthan ka duh. Hrai asiloah Bel a hnawm/thurmi in ti thian te kan donhmi kha a voi khatnak i a khatmi cu a thiang lai lo nain voi tampi a siloah caan sanpi kan donh ahcun thi thiang nih a thianh thluahmah lai i a hnu ahcun ti thiang nih a thei lai i a thiangmi ti lawnglawng a khat ko lai. Cuve bantukin zumtu nih voi khat lawng Thiang Thlarau in kan khah kha i rinh ding a si hrimhrim lo, a tthemh lengmang kan hau. Cunglei in Thiang Thlarau toih lengmang kan herh.\nBiakam Hlun chan ah Saul cu voi khat lawng Chiti Thuh a si i David cu voi thum Thuh a si tikah an nun aa dawh le dawh lo kongah siseh, teinak an hmuhnak kongah siseh, an ram a kauh ning kongah siseh, an i thlau tuk timi kan hmuh khawh. Biakam Hlun chung i Chiti Thuh/ toih kha Biakam Thar chung i Thiang Thlarau toih he aa khatmi a si. Voi tam deuh deuh Thiang Thlarau toih le Hnimmi cu voi khat le voi hnih te lawng a comi nih cun thlarau ram ah tluk khawh peng a si lo.\nThiang Thlarau in khahnak kongah cun a chim thiam, Baibal in fianter thiam lei si loin nun in hmuh tawnnak lei tuah a si deuh. Thiang Thlarau in khah nun timi ah nunzia dawh timi aa tel ve ko nain nunzia dawh paohpaoh khi Thiang Thlarau in khah a si thlu lem lo. Thiang Thlarau in khah nun timi cu minung thi le sa nih a ukmi kha Thiang Thlarau nih a uk caah Thiang Thlarau hruainak tang bakbak ah nun khi a si. (Rom. 8:14; Efe. 5:15-18; Fil. 4:8, 9; 2 Kor. 3; Gal. 5:22, 23).\nRung Lian Ceu Aa Pai Lai Tiah CCN Nih Ca Post Mi Ah A Dik Lo Tiah Rung Lian Ceu Nih Fianternak A Tuah


“Liverpool ah Real Madrid zuamcawh kho tuding zaanglek ka hmu lo” Vicente del Bosque – LAICOMM\n“Liverpool ah Real Madrid zuamcawh kho tuding zaanglek ka hmu lo” Vicente del Bosque\nSpain le Real Madrid Manager hlun simi Del Bosque nih a ralaimi May 27 , Champions League final ah a tong dingmi Real Madrid le Liverpool an i zuam hlan ah Liverpool zaanglek lak ah Real Madrid lei goal thun kho ding an um lo tiah a ti.\nLiverpool nih Roma cu an tei hna i Kyiv khua an kal khawhnak a si. Cun Real Madrid zong nih Bayern Munich an rak tei ve caah final cu kum 3 pehzulh in an phak nak a si. Liverpool hmaikal M.Salah nih Liverpool cu final tiang a thithruai khawh hna. Champions League puai 12 ah goal 10 a thun khawh. Sihmanh sehlaw Del Bosque nih M.Salah nih Real lei ah goal a thun kho lai lo tiah a ti.\n“Real Madrid club nih zaanglek thatha an ngei. Cun European ah a thiam bik club an si fawn.” “Mah final zuam ni ah an si ning taktak cu a lang te ko lai. Real Madrid nih Liverpool cu goal 4-1 in an tei te hna lai”\n“Kei cu Real Madrid zaanglek pawl nak in a thiam deuh mi zaanglek Liverpool ah ka hmu hna lo. M.Salah he hmanh a si kho lo”\n“Benzema le Bale cu a thatuk mi an si” “Benzema cu a thiamtuk mi zaanglek pakhat a si. A caan ah a daituk mi a si. Sihmanh sehlaw khuaruah har thil tuah kho mi a si ve. Cristiona Ronaldo tu cu an za te thatnak ding caah a bawmchan tu a si” tiah a chim.\nDel Bosque cu Real Madrid ah 1968 kum in 1984 kum tiang a rak i celh i puai 445 tiang a celh mi a si. A dinh hnu zong ah Real Madrid ah voi 3 tiang Manager a rak tuan bal mi zong a si.\nPrevious “Ronaldo tlaihkhip khawhnak ding caah ka ready cang” Vandijk\nNext “C.Ronaldo cu a hlanbantuk in a cawlcangkho ti lo” Graeme Souness’s


Aize..US ram um laimi kan i ralring a herh taktak hih. – Thechinlungnews\nAize..US ram um laimi kan i ralring a herh taktak hih.\nUS ram ah ui fim German Shepherd tiah an ti tawn mi ui Pakhat cu may thla ahkhan Covid-19 hri a kai ti an theih i , chu hnu ah sizung lei ah chiah , a zual chin lengmang caah July 11 ahkhan a thi cang tiah thawng an than, hi bantuk ui hi US ram ahcun a man a fak , an fim , US police le ralkap hna zong nih a hman ngai mi a si , a ruang cu a master nih a chim bangin a cawlcang kho mi ui fim a si.\nHi ui ngeitu pa hi Roberth Mahoney a si i Staten Island New York ah khua a sa mi asi, a mah nih a chim ning ahcun ka ui hi April thla inkhan a thawhchuah a hman ti lo caah ka vazohter i coronavirus hri a rak kai hi a si i nikhat hnu nikhat a zual chin lengmang caah a taksa nih a celh tilo hnu ah hi bantuk in a nunnak a liam hi a si tiah a chim.\nNaite ahkhan Hongkong ah Ui nih coronavirus a kai tiah a hmu hmasat,i sizung ah an chiahcawlh ve sizung a dam cang tiah an chuah hnu ah in lei an rak kirpi i cu hnu tlawmpal ah an inn ah a thi ve tiah an chim, cun Ui ngeitu pa zong an ram cozah nih quarantine an tuah tiah theih a si.ui ca zong ahhin Covid-19 hi tih a rak nung tuk tiah a faing , Ui ngeitu hna chungkhar zong kan i ralring ngai a her. USA TODAY.\nAtang lei US thawngpang hi rel chapte:\nUS ram ah rian ngei lo an karh , A cozah sinah bawmnak an hal than hna.\nUSA TODAY news nih a langter ning ahcun Americaram ah rian tuan lo in a um mi an karh zarh 19 cung ah 54 million hna rian loin an um , a ram cozah nih Phaisa a bawmh tawn mi hna kha dongter a timh hnu ah Mi tampi nih riantuan kan duh rihlo , kan nunnak hi a biapi bik mi a si, rian zong kan tuan kho rih lailo tiah duhlonak a langter mi an tam.\nHlathlaitu hna nih a chim ning ahcun a tu US ram ah rian a tuan lo mi le, rian a ngei lo mi hna 1.4 million nih Unemployment benefits bawmnak an hal than, micheukhat Company nih an canpany i rian a rak tuantawn mi hna kha an chuah hna sinior deuh lawng an tangter hna, kan tuan than lai an ti zong ah an duh ti hna lo tiah USA today news nih a langter. cu caah micheukhat cun , A cozah nih bawmnak a ka pek a ho hrim2, ei le din lo in kan thi lai tiah vansang a au mi tampi an um. rian a tuan mi zong tampi an um ve ko. cu caah a bawmh hna ahcun rian a ttuan mi lawng bawmh ding cu a si kho hnga maw tiah a cozah lei nih khua an khang lio a si.\nUS Covt nih hin Covid-19 ruang ah a ram mi cu a rak bawmh hna , cu hnu ah thlali/ nga chung rian tuanlo in a um mi an tam tik ah a tu ahhin unemployment rianttuan awk a hmu lo mi hna le a tuan lo mi hna nih bawmnak hmuh than ding in US a cozah sih ah an nawl than hna, hi Unemployment hna hi a dihlak in 1.4 million reng lo an si.\nRepublicans a cozah nih $1reillion Package cu ram mipi sin ah bawmnak a rak tuah cun $600 cio kha family benefit ah a rak bawmh hna nain nai ahkhan ngawl a timh hna, cun House Democrats nih May ahkhan $3 trillion bill a hman ve , atu ah a khauhnihnak zong ah tuah rih kho mi a si, nain zeitin dah kan bawmh ning hna a si lai ticu an fehter rih lo tiah USA TODAY News nih a langter.\nBe the first to comment on "Aize..US ram um laimi kan i ralring a herh taktak hih."


Very Good News: KIA Hriamtlai Phu Nih Bohmu Hein Htet An Thah Than – The Cherry Par\nVery Good News: KIA Hriamtlai Phu Nih Bohmu Hein Htet An Thah Than\nKIA hriamtlai phu nih Palik sakhaan pakhat an luhhnawh than i, Bohmu reng sang pakhat a nunnka a liam, tiah thawng theih a si. May 3, 2021 ni zan suimilam 8:00pm hrawngah Kachin ramkulh, Bhamo District, Mansi peng chung palik sakhaan pakhat cu KIA hriamtlai phu nih an luhhnawh hi a si. KIA hriamtlai phu cu cunglei vanlawng in an phomh peng hna nain tanglei bak in sakhaan pawl lak khawh le luhhnawh an i zuam ve.\nHi kong he pehtlai in khuami pakhat nih a chim ning ahcun Bohmu Hein Htet hi Bomb nih a umnak innchung ah a khen caah a thi mi a si, tiah a chim. Cun, KIA hriamtlai phu nih Bohmu Hein Htet pumpak hrim hi hmuitinh in an kah mi a si, tiah a chim chap. Cu hlei ah Mansi sakhaan uktu Sakhaan hmu Min Min zong fak ngai in a hliam ve, tiah thawng theih a si. KIA hriamtlai phu uar an um khun nak cu ral an doh lai ah thlacamnak an ngeih pengmi hrimhrim hi upat awk an tlak bak.\nMarch 25, 2021 ni ah KIA hriamtlai phu nih ALAW BUM ralhrang sakhaan cu an rak lak hnu ah nifatin tein ke ralkap he, cunglei vanlawng he an phomh peng hna. Kachin ramkulh, Moemout pengkomh chungah Fighter Jet in KIA hriamtlai phu an phomh peng hna caah khuami 2 an thi, tiah thawng theih a si.\nNihin May 3, 2021 ni zingka suimilam 8:00am hrawng ah Moemout pengkomh, Myothit le Kalow karlak ah ralhrang helicopter cu KIA ralkap nih an kah thlak nak kong cu KIA hriamtlai phu biachimhnak nawlngeitu Bohmukyi Naw Bo nih Myanmar Now sin ah a chim. An i kap cuahmah lio ah kah thlak mi a si. Fighter aircraft zong a ra ko nain kan kah thlak kho mi cu Helicopter tu a si. Helicopter in pehzulh tein an kan kah peng. Ke ralkap he cu kahdohnak a um lo. Fighter Aircraft le hriam ngan in an kah peng, tiah Bohmukyi Naw Bo nih a chim.\nHelicopter an kah hnu ah Myothit, Kalow le Sehan khuate pawngkam hrawng cu Ralhrang lei nih Fighter Aircraft le Hriam ngan pawl nih an kah peng ko, tiah a chim. Ralhrang buu nih fak pi in kahdohnak an tuahnak ah Sayadaw pakhat kum 60 a nunnak a liam hlei ah minung 10 leng hliamhma an tuar tiah Kachin Waves Media nih a tarlangh. April 29, 2021 ni ah Moemout pengkomh chungah KIA hriamtlai phu le ralhrang bu Tatmah 77 fak pi in kahdohnak ah ralhrang ralkap 20 an thi i, hriamnam pawl zong lak piak an si, tiah KIA lei nih an chim.\nMarch 25, 2021 ni ah KIA nih an lak mi ALAW BUM sakhaan hi lak than ding ah ke ralkap he cunglei vanlawng he an phomh hna hi a si. Ralhrang ralkap pawl cu Kachin ramkulh lawng si loin Karen ramkulh chung zongah vanlawng in an kahdoh peng hna. April 27, 2021 ni ah Thailand le Myanmar ramri Tawlethar ralhrang sakhaan cu Karen National Liberation Army – Tatmaha 5 nih an rak kahdoh hna i, an lak khawh. Cu hnu ah cunglei vanlawng in an phomh ve hna hi a si. Darkun hmunram chung minung 200 hrawng umnak khuate pawl cu Ralhrang pawl nih vanlawng in bomb an thlak hnawh hna caah Karen mipi pawl cu dornak kawl in an zam cio, tiah theih a si.\nTuzing ah KIA hriamtlai phu nih an kah thlak mi Helicopter hi Russian serchuah a si i MI-35 Fighter a si. KIA hriamtlai phu lei nih MANPADS FN – 6 kan kah mi a si, tiah a chim. KIA hriamtlai phu nih an kah thlak mi Helicopter hi MI-35 asiloah MI-24P zei set dah a si, timi hi a fiang rih lo. MI-24V zong MI-35 in auh khawh a si. MI-35 chung ah hin Pilot pahnih telh in thil dangdang le minung 8 nih zulh khawhmi a si. Nain an kah thlak lio ah hin minung pa zeizat an um lai timi hi a fiang rih lo. Ralhrang lei zong nih thawng fiangternak an tuahmi a um rih lo.\n2015 – 2021 tiang ah ralram ah hin MI – 35 kah thlak mi atu voikhat nak a si lai. 2018 – 2020 tiang ah Rakhine ramkulh Arakan Army (AA) le Ralhrang pawl an i kahdohnak ah tu bantuk in Helicopter kah thlak piak a rak um bal lo. MI – 24P hi a chungleng a lo nain raltuk nak thazang an i loh lo. MI -24P raltuk hriam seh hi 12.7MM pungsan a si i, pahnih a um. MI-35 hi cu OPS-24N vanleiram kahdohnak le hmangbiluh zoh khawhmi pungsan a tel. MI -35 Hinde a man hi U.S dollars 35 million tiang a si. Source: Myanmar Now\n← Good News: President Joe Biden Nih 2021 Chungah Ralzam 62500 Lak A Timh\nRalhrang Pawl Helicopter Kah Thlak nak In An Nunnak A Liam Mi Ngiahchiatnak An Tuahpiak Hna →


TIO TIVA KAM DR SUI KHAR BIACHIM NIH KA MITTHLI A RAK TLAKTER – The Chinlung Post\nTio Tiva kam, Dr. Sui Khar biachim nih ka hnarno ruh a tam i ka mithli a rak tlak ter.Kum (23) renglo ramtang, tupi hmawng lak in Dothlennak an tuah hnu ah kum 2012 ah CNF cu Thein Sein Cozah nih Cabuai cung ah ramdaihnak, remdaih nak kong i ceih usih tiah a rak auh hna. Cu lio ahcun Dr. Sui Khar nih CNF a rak hruai hna i a voikhat nak bik Cozah he State Level kahdaihnak minsen thut ding in Hakha khuapi ah an rak tlung.\nCu ahcun Cozah lei tuanvo ngeitu palai (Minister) Pu Van Thawng le Hakha khuanu/pa ramdaihnak committee nih Tio Tiva tiang an rak don hna.Tio Tiva an rak tan, Varal an rak phak i dongtu palai pawl he an i ton ah Dr. Sui Khar nih a chim mi cu “1988 Rampi Buainak a chuak mi ruang ah kan Miphun, kan Chin ram caah dothlennak tuah a herh, ramtang ah kal a herh kan ti i kan hawi le pawl he kan rak zam ahkhan hika Tio Tiva hi kan rak tan, kan kal nak lam a si. (Kan kalnak lam in kan rak kir tthan cang)” timi bia a chim.\nCun a peh rih mi cu “Kum 23 leng ramtang ah kan um, dothlennak kan tuah i cu chung vialte ah Chin pasaltha nusaltha minung 80 dengmang nih an nunnak an pek, an kan liam tak” timi a chim, ka lung a ka suk, ka hnarno ruh a rak tam i ka mithli a tla.Tiva kam te ah Dr. Sui Khar hruaimi CNF upa le CNA ralkap an dir, an pawng in Chin ramkulh Cozah palai le Ramdaihnak Committee nih lawhnak mithmai he an don hna. CNA Ralbawi Col. Solomon Thangding nih nunnak a pe mi Chin pasal nusaltha hna upat peknak a tuah, cu lio ahcun Dr. Sui Khar nih hi bia a chim hi asi.\nKum 23 renglo chung ramtang ah CNA ralkap cu miphun zawnruah in an cawlcang, nulepa chungkhar chuahpi unau mui an hmu kho lo. Chuahsemnak le Laihri tannak khuaram an vun lamh bak in Dr. Sui Khar nih hi bia a chim tikah, ka thinlung ah bia tampi a chim. An temtuar tuk mu kan ule pawl hi, ram caah an ti nak ah zeizong vialte an sungh dih lawng si loin fahnak, temhtuarnak phungtling an tuar ka ti i keimah te lawng in ka mithli a tla ka tap ve.\nLamthluan chuak sunglawi taktak in Laitlang mipi nih an don hna. Hakha khuapi zalam tlum loin an don hna i an lawmh hna. Cu lio ah Dr. Sui Khar nih a chim hmasabik mi biafang pakhat cu “Nihin ah hin kum 23 chung an kan uktu Cozah sin ah remdaihnak biaruah ding le ramkhel kong cabuai cung ah ding hi kan hal hna nain zei ah an kan rel piak duh lo. A si nain nihin ahcun rak ra uh, Cabuai cung ah bia kan i ruah hna lai an ti.\nNihin ahhin Kawl Cozah sin ah zeihmanh hal ka tim hna lo. Ka hal ding hna pakhat cu ‘Nan kan chuh mi kan covo, kan miphun le kan ram hi rak kan pe tthan uh, nan kan chuh mi hi rak kan khirh tthan uh” timi lawng hal ka timh hna tiah a chim. Mipi an auh, an kungh an bengh, mi tampi an mithli a luang. Tarnu tarpa tiang nih Laithuam he zalam ah an lam, an mithli a tla i lawmhnak in CNF/A an rak conglomh hna.\nKum zabu tamtuk Kawl nih an kan uk cang tikah Chin fanau, keimah thirual tiang nih Chin ram hi Kawl tang ah a um ti vial lawng hmanh si loin ‘Chin ram, Chin miphun le kan Covo vialte Kawl nih an kan chuh dih mi a si timi hi kan pemh lo men lai. Cu a pemh lomi caah cun Dr. Sui Khar biachim kha sullam a ngei lem lai lo. Dr. Sui Khar biachim ka zoh, Hakha Mipi zalam khat in an laam ka zoh i Chin miphun le Chin ram nih Luatnak, Zalennak Ti a hal tuk cang timi a ka ruah ter, ka mithli a rak tla ve.\nLaimi, Chin mi “Zeihmanh nih a linhsat lio lawng ah lawmh ding le tuanvo lak i timh kha a si lem lo” CNF/a nih State Level ah kahdaihnak minsen an thut in kum 3 tiang cu CNF Party member zong a karh ngai. Pary member sinak form a latu zong an tam. CNF chiatnak le soiselnak bia nak in thazang peknak le dirkamh nak kha a rak tam deuh. A si nain kum a hunsau deuh tikah cun CNF/A nih thisen an thap nak, minung 80 dengmang nih nunnak an pek cang nak le ramtang ah kum 23 renglo harsatuk in an umnak kha kan mithla ah a um ti lo bak a lawh caan a tam cang.\nDr. Sui Khar sin lila in ka rak theih mi cu “Ram daihnak, Zalennak, kan duh mi Federal le Democracy timi hi Innpi (Building) sak bantuk men in cu tikah aa lim lai ti awk a ttha lomi a si. Mirang vawlei ah tlakrawh cio vial a dih lai ti bantuk in tuaktan le a nicaan suai chung ah a ttha lo. A si nain lungsau tein, kan lohma aa lim hlan lo ceomau tein kal peng a hau. Caan karlak Chin ram chung ah Kahdaihnak aum karlak tu ahhin thazaang kan lak chin a herh” tiah a chim.\nNihin tiang CNF cu Federal le Democracy caah Cozah cabuai cung ah bia a chim peng rih. Mipi lei thazaang dirkamhnak a herh peng i kum 2012 Hakha an tlun lio boruak bantuk in kan thinlung put a si peng a herh rih.Nai ah The Chinland Post nih CNF Spokes Person a simi Salai Htet Ni interview an tuah mi ah “CNF nih 21st Panglong cabuai cunga h Federal, Democracy kan chim, a si nain Chin miphun chung in 21st Panlong ah CNF dirkamh tu an um lo. USDP chan ah Chin MP an um ko.\nNLD Cozah chan ah Chin MP an um ko. A si nain USDP le NLD cu Central Policy tang ah bia a chim mi a si. Chin miphun chung in MP an si ko zong ah USDP le NLD an si caah Chin kong an chim ngam ti lo. An pule nih chim uh timi vial lawng kha chimnak nawl an ngei. Miphun Party chung in MP chuak len ve hna seh, CNF he Cozah cabuai ah dirkamh nak um sehlaw thazaang a um tuk hnga ti khi a chim duhnak si dawh bik a si. Ruah lo awk a ttha lo.\nA donghnak ah “Chin Miphun Party um lawng hi ram dawt a si lo, USDP le NLD Party i um zong ah ram dawt khawh a si ko timi ruahnak a um kho. A si nain nihin pratical in kan ton cuahmah mi thil zok tikah, phundang in Chim ahcun Salai Htet Ni chim mi le CNF dirhmun nih tampi bia a chim. Luatnak, zalonnak le Mah tein khuakhan lai relnak a hmu rih lomi kan caa cun tuaktan lo awk a ttha lo.\nKum 70 chung ah a phunphun in an kan hlen i nihin tiang luatnak le zalennak, mah tein khuakhan Lairel nak cu an kan pe hlei lo. Kum zeizat dah an kan lem rih lai. Savo cuh in an kan seh ter rih lai. CNF nih meithal a tlaihnak a ruang cu kan konglam cu kan mah tein kan chimrel a herh cang, kan ram cu kan mah te nih kan uk awk a si ko ti ruang ah a si. Chin ram cu Chin miphun nih uk ding le zohkhen ding ah Pathian nih Chin mi an kan ser i Chin ram ah an kan um ter. By Salai Cung Dawt\nLOH TLAU BAK ASI KO CANG HIH NLD CHUAHPI MI AH AI TEL TI LO


De Ridder Nih Aung La A Ti Ning Cu A Fak Bak! – Chin 11 News\nDe Ridder Nih Aung La A Ti Ning Cu A Fak Bak!\nOctober ni 30 ah i zuam ding a si cangmi Middle Weight zuam nak ah Aung La N Sang te puai cu amah a zuam cawh tu ding De Ridder chimmi bia ruang ah mipi lung a kan la khun tiah theih a si. puai 12 a zuam ah sungh nak a tong rih lo mi De Ridder le champion Aung La N Sang cu ONE: INSIDE THE MATRIX ah a biapi bik puai cu an si.\nDe Ridder nih “tu bantuk puai ka zuam khawh nak ding caah tampi ka rak i zuam. kum 5 tluk ka si in ka zel tuang ah ka rak i vua cang. Tu ahcun champion dirhmun ah a um ding ka si cang tiah ” ONE Championship he tuah mi interview ah a rak chim. Kum 30 a si cang mi Nehterland fighter cu Judo le Jugitsu zong a thiam taktak mi a si. 2013 kum in MMA zuamnak ah a rak lut mi a si i puai 12 tiang a thong i teinak a hmu peng mi zong a si. Tutan Aung La N Sang he an i zuam ding hi amah caah chelleng tha taktak zong a si.\n“Aung La N Sang cu khuaruah har minung a si. A ke le a kut cu tih nung taktakmi a si. Cun puai pakhat ah a cawlcangh ning duh ningin a thleng kho mi zong a si.A mi thongh zong a tha tuk caah a zuam cawh tu pawl nih an i ralrin khunmi zong a si. Cun Napan zong a thiam taktak mi zaanglek a si zong kan philh awk a si lo. Ground lezong ah thiam tak mi fighter a si\nSihmanhseh kei mah ning zeltuang(ground) ah ka thluk lai i a cawl khawh lo nak ding in ka tuah lai. Zuamcawh a har ngaimi zaanglek tha cu a si ko. Amah cu voi takhat ah tei colh ding cu a si kho lai lo. Sihmanh seh minung kip nih hngawng pakhat cio kan ngei. Zei bantuk hmun a si paoh ah a hngawng in tlaih khawh ka zuam lai” tiah a rak chim.Myanmar mipi nih uar bik mi Aung La N sang cu puai 7 a zuam i teinak a hmu pengmi zong a si. Cun Middle weight le Light heavy weight ah champion a hmu mi zong a si.


THLENNAK AH NLD THISEN THOL 7 SI CUN TLANGCUNG MI THISEN CU THOL 70 ASI HNGA – The Chinlung Post\nTHLENNAK AH NLD THISEN THOL 7 SI CUN TLANGCUNG MI THISEN CU THOL 70 ASI HNGA\nOctober 14, 2020 admin Knowledge 0\nNLD Ruangah Thlennak Kan hmuh, NLD Lawng nih Kanram Asersiamkhawh lai Nanti Maw? Tlangcungmi nih kan covo laktthandingin ral kan dohnak hi kum 70 renglo asi cang, Kum 70 renglo ral kan doh ruang ah hin kan thisen tamtuk aluang, kan thisen aluangmi nih hin vawleicung ram tampi le UNO tiang khi, ava tthangh hna. Cucaah 1995 ah UNO nih Kawlram remdainak aum khawhnak ding ah Tlangcung hriamtlaibu/Kawl ralkap le 1990 thimnak ah teinak ahmuhmi hna phu thum ichawnhnak um seh tiah biachahnak an tuah.\nHi biachahnak an tuahmi hi Kawl ralkap nih zulh hna seh tih an duh caah UNO, USA le EU tibantuk nih phihnak (sanctions) phun phun in an tuah,, Hi phihnak pawl ruang ah hin Kawl ralkap pawl an hmailei lam apit ter caah,Democracy innka fa te an hun onnak a ruang ngan ngaimi cu asi, RFA nih Turah SweMain interview an tuahnak ah achimmi cu ramdang phihnak atam tuk caah hmai kal awk attha tilo.\nCucaah democracy innka kan onnak hi asi tiah fiang tein achim, U Thein sein Cozah akai leh cangka in a aupi hmasa mi cu; reform tuah hi asi, Reform tuah a aupinak aruang cu 1995 UNO biachahnak kha ka zulh lo asi ahcun ramdang phihnak sanctions in ka luat khawh lailo ti ruang ah le kan democracy hi vawleipi nih akan pompiak lailoh, ti aphang ruang ah asi, Hi hna ruang ahhin UTheinsein Cozah akai leh cangka in Tlangcung hriamtlaibu hna ramkhel kong cabuai cungah kan ichawnh lai ahun kan ti colhnak kha asi.\nU Theinsein nih reform akalpi tikah, NLD le 1990 thimnak ah teinak ahmuhmi hna kha achawnh duh loh, Tlangcung hriamtlai lawng achawnh hna. Hiruang ahhin Daw Suu alung afak, Cucaah tlangcung hriamtlaibu hna kha NCA min thut rih hla uh, keimah Cozah ka ser hi rak ka hngak rih uh, tiah voi tam ngai ahun chimnak kha asi, Daw Suu nih Cozah ka ser rak ka hngak rih uh, ‘min thut rih hla uh, ‘tiah a aumi kha, U theinsein nih achawnh duhlo mi cungah alungtlinlonak alanghter mi zong asi i, khatlei ah keimah nih reform ka tuah lai i, cu lam cu kan zulh hna lai a tiduhnak zong khi asi.\nAtawinak cun USDP reform policy hi ka pom loh, keimah reform policy in kan kal lai ati duhnak khi asi, Hi ruang ahhin NCA min thut bu nih U Theinsein he min kan thut mi pawl hi Daw Suu nih aduh lomi aum ahcun fawi tein tuah kho seh ti an duh caah, remh fawi chap fawi le hlonh fawi in an tuahnak kha asi. NLD Cozah akai tikah reform policy asiloah NCA lampi hi kau deuhin akalpi khawh maw? kan ti ahcun zei nemnam, NCA lampi tu abit ter deuh lehlam, Tlangcung miphun hna nih kan iruahchanmi cu NLD Cozah akai ahcun kan covo va lak dingah kan zawh cuahmah mi lampi hi USDP lio ah meng 10 kan kal ahcun NLD chan ahcun meng 50 tal cu kan kal khawh deuh lai tiah ruahchannak kan rak neih.\nAsinain NLD nih Cozah ahun ser taktak tikah Tlangcungmi kan iruahchannak hi alet taling in ahung chuak, Kan lam akau deuh lai i, meng tamdeuh kan kal khawh men lai kan timi kha kan lamtu abi deuh pinah meng tlomdeuh kan kal naktu ah ahung cang. Zei a va si zongah kan ram democracy innka aa onmi hi, tlangcungmi kan thisen le kan thlati hi ahrampibik asi. Tlangcungmi kan thisen nihhin vawleicung rampi hna le UNO tiangin innka avakingh hna i ava tthangh hna.\nCucaah UNO le vawleicung rampi hna nih Kawlram buainak hi,democracy buainak lawng asiloh, tlangcungmi buainak hi ahrampi deuh asi. Cucaah tlangcungmi he dainak ser uh tiah UNO tiang nih biachahnak an hun tuahnak khi asi. Tlangcungmi kan thisen nihhin Kawl ralkap pawl an lam a pitter. Hi an lam apit mi aa onnak caah thlennak an tuah i, tlangcungmi an hun ka chawnhnak hi asi. Tlangcungmi he kan ichawnhmi nih hin kan covo laktthannak le 2008 phunghram remhnak lampi ahun phah i, cucu atulio kan zulh cuahmah mi NCA lam hi asi.\nAtulio kan zulh cuahmah mi NCA lampi hi kan covo laktthannak caah le 2008 phunghram remhnak caah ruahchannak nganbik kan neihmi asi. Ka langhter duhmi cu hi NCA lampi hi ahodah asial? aho ruang ahdah achuak? kan ti ahcun tlangcungmi kan thisen ruangah achuakmi asi. A ngaite kan ti ahcun Kawlram thlennak caah ahhin NLD nih lampi dang asial khawhlo caah tlangcungmi nih kan sialmi NCA lampi ahun zulh ve nak hi asi. Fiang deuhin kan chim ahcun NLD nih thlennak kan tuah lai an timi khi, anmah sialmi lam in siloin, tlangcungmi kan sialmi lamtu arak kan hrawmmi an si.\nA ngaite kan ti ahcun Kawlram democracy innka aa onnak le 2008 constitution remhkhawhnak caah ruahchannak nganbik kan neihmi NCA lampi hna hi, NLD ruangah kan hmuhmi asiloah achuakmi asi nemnam loh. Tlangcungmi kan thisen ruangah kan hmuhmi le achuakmitu asi, NLD ruangah thlennak kan hmuh. NLD lawngnih 2008 constitution aremh khawh lai nan ti ahcun, kanmah nih kan sakmi Inn kha kanmah nih kanhrawh /ttheh tthan bantuk asi. Kanmah nih tikhur kan cawhmi kha kan mah nih kan chilh tthanni bantuk zong asi.\nKawl ralkap nihhin democracy le federal tii luang khawh hla seh tiah vampang an kham. Cu vampang cu Tlangcungmi thisen le democracy aduhmi Kawl thisen nih pemh lakin apah Vampang pemh lakin apahmi thisen tam deuh hi tlangcungmi thisen asi. Kawlram thlennak ahhin NLD thisen hi thol 5 si sehlaw Tlangcungmi kan thisen hi thol 70 asi hnga, Mah miphun thisen hmanh upat loin miphundang thisen va upat tlukin miphun le ram sersiamnak ah ttih anungmi aum ti loh. Credit:Van Neih Thang\n2008 Phung Hrampi A Peh, Upadi Remh Ding


Salai Bawi Lian Mang le ralkap nih kum 20 leng thong an thlakmi Min Ko Naing i tonnak | The Chin Express\nSalai Bawi Lian Mang le ralkap nih kum 20 leng thong an thlakmi Min Ko Naing i tonnak\nSalai Bawi Lian Mang: 1988 in kum 20 renglo hnu 2013 ah Rangoon ka phan tthan. Kalung chung in ka sia aherh mi cu Min Ko Naing va chonh kha asi. Zeidang silo in thong ah sautuk a tla mi asi pin ah ramkip ah thong in a mah le political prinoner pawl chuahnak kong cu kai chimrel sek ve lengmang mi asi tik ah a dam hnga maw ti ka sia a herh.\nKa hawi ttha Pa Hre (Salai Mang Hre Lian) kha nang rak ka bawm tuah ca tiah bawmh ka hal. Pa Hre hi a connection a ttha. Pa Hre nih cun nungak nute pakhat a vun chuahpi I mah nute nih cun Min Ko Naing he tonnak cu a tawlrel lai a ti.\nKan va leng I Min Ko Naing lawng silo in Ko Ko Kyi zong a rak um.\nKha lio kha Thein Sein Cozah kai ka. Gen. Aung Min te pawl an lar saling cu si kaw an nih Min Ko Naing te kha daite in an um ko rua.\nCiammam te in ka va leng hna I nan dam maw? thong chung sautuk nan um tik ah nan ngan dam nak zeidah a lawh? ti I thawng va hal I ka len hna tik ah an mah zong an ilawm ve i bia phunphun kan iruah hna.\n1988 ram buainak in kei ramleng ah ka chuak, hriam ka tlai I cu hnu ah Human Rights lei in documentation le international advocacy ka tuah I a tu lawng ram chung ka rak lut kho than ti pawl kha keimah le kei mah theihter nak kai tuah.\nCu ah cun Min Ko Naing nih cun RASU ah maw na rak kai a ka ti I aw asi na in RASU in siangin ka dih manh lo e ka hei ti.\nZei major dah na lak ti a ka hal I Zoology major ka rak lak e ka ti.\nZiah kei zong Zoo major pei ka si ve cu zei year dah na si, khoika class dah ti pawl kanhei i chim.\nZiah zeitin dah si, kan siangin zong ai khat, kan major zong ai khat, kan base (catang) zong ai khat, tiah kan biaruah a thaw ngai.\nKan vai itong ti lemlo.\n2015 ah Chinram ah puicimh nak kan tong I Pu Victor he Hakha lei kal kan Ithawh. Kalay in Falam lei kan kai ah Varung pawng ah lam a cim I lam kha tlangpar lei in kan hrial I mah cu ah cun Min Ko Naing, Ko Ko Kyi le Zin Mar Aung te phu cu Hakha lei kal ding in motor pa hnih thum in an rak ra ve I kan itong hna. Hakha tiang cu motor in kan izul I kan kal hna.\nA karlak ah kan I chawn, kan ipehtlai lem ti lo.\nNai Min Aung Hlaing ralhrang nih uknak hramhram in lak an timh ah ram pumpi in mah le ti khawh tawk in vun cawlcangh asi. Hi bantuk cawlcangh lio ah Online zoom meeting in kan I hmu, bia kan iruah kho tthan.\nRangoon Sianghleirun RASU ah siangin pakhat, major khat, catang khat kan rak sina in kan rak I kawm ballo I, kan rak itong, kan rak tlongleng tti ballo. A nih thong kum 20 a tla I, kei hriamtlai le advocacy ah kumkul ram leng ah ka um. Thil pipa can tete ah hmaisuang in a dir ka hmuh tthan lengmang.\nThil pipa a biapi mi can ah a herh ah cun a herh ning in a si khawh chung zei rumra le ual al tuah lo in a dir pengmi, a chan tthatbik can thongchung ah ahmang na in a thinlung lungvar bantuk in a fim mi Min Ko Naing hi ka upat ngaingai. National Unity Government kha amah nih introduce a vun tuah tik ah kai lungsi ngaingai.\nHmasa thawngpangMyanmar ralkap nih thongtla 23,000 leng a thlah hna\nHnu thawngpangPrime Minister U Mahn Win Khaing Than biachimmi a ṭha tuk hringhran


Mipi Sinah CNF/A Bia Chah,Rak Rel Ve Hrim Hrim. – Chintanbo\nMipi Sinah CNF/A Bia Chah,Rak Rel Ve Hrim Hrim.\nApril 4, 2021 admin CHINNEWS 0\nTulio ah Mipi lei in,CNF/Acu sawisel nak tamtuk kan tawng i poi ngaingai mi si.hi hi thil dik lo mi a si i, mipi nih thil dik mi le a hman mi nan rak theih khawh nak ding ah, Vankhua pa amah faecbook in,thil hman mi le a dik mi taktak a rak langhter i, hi hi rak rel cio hmanh u.\nRak rel cio uh zeithei lo in au khuang ti hlah CNF nih post ngah an ti ca ah ka post mi si! Kan chin miphun vial te chim awk a tha lo mi bia ka khat te kan chim hna.ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi.\nNain Kan chin miphun nih nan riantuannak a lang lo tiin tamtuk vuivai bia nan chim a tamtuk cang. CNF/A kan thiltuah pakhat ka chim lai. Kan hnu Thla chung ah KIA nih laiza pawng kawl ralkap sakhan a nganpi an lak ah khan CNA minung 90 kan i tel ralhmai ah a lut hmaisa bak mi CNA kan si kha mipi nih rak theih ve cang Uh.\nKan chin ram ah ral thawh a herh maw herh lo kong hi tampi tuahtan bu tein rian kan tuan zungzal. Tlangcung hriamtlai nih CNA hnu an kan chit bal lo. An bochan mi CNA kan si Ve ti hi chimh ka duh..kan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.\nLam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna. Ka tial mi hi lih pakhat hmanh aa tel lo.\nCredit: Van Khua\nActress Thet Mon Myint Kawl Ralkap Nih Taza An Cuai Nak Cu?\nKawl Ram Buai Nak Ah India A Sum Kho Ti Lo i, Fak Tuk In A Phomh Cang.


February Thlachung Vialte Ramthumnak Kal Dingmi Thawngthanh – Chin Modern News\nPosted By: chinmodernnews February 12, 2019\nKan hnung ah, Malaysia ralzam chungin February thla chung i US kal dingmi milu zat tlawmpal kan rak langhter chung cang, asinain atu cu February thla pumpi chung kal dingmi vialte a zat ka vun langhter than.\nFebruary thla chungah US a kal dingmi min cazin hna cu a dihlak in a chuak dih cang. A dihlak teah cazin 8 a um. Mah cazin 8 chung ahhin a kal dingmi minung 253 an si hna.\nTuthla (February) hi thla dang pawl nakin ni tlawm deuh a si pinah le Tuluk kumthar he aa tong kan ti ko nain, Malaysia ram ralzam chungin ramthumnak a kalmi an tam ngaingai ah a cang.\nMah cazin 8 chungin minung 253, US kal dingmi hna chungah hin Chin ralzam deuh ngawt lawngte ti awkin an si hna. Kalnak kong thawngthanh le phone chawnh rih lomi zong tlawmpal nan taang rih, tuzarh Cawnninga ni hlan ah kan in chawnh hna lai.\nA tangte hi hmet law January le February thla canceo i rak thanhmi na hmuh lai>>>>>>\nFebruary Chung, US Kal dingmi Thawng Bultan!\nTuthla chung kal dingmi dihlak minung 253 chungah Chin zalram minung minung 190 hrawng nan itel, cun a dang tlangcungmi minung 20 hrawng an itel ve. Cun a dang a tangmi minung 43 hna cu Rohingya Muslim ralzam chungin an si ve hna.\nCun US kal dingmi lawng siloin, Australia kal dingmi hna zong cazin a dihlak ngawt in Chin ralzam lawngte deuh an si hna. Tuthla chungah Australia ram kal dingmi an dihlak ah minung 101 an si.


Sweden Ah Cun An Mipi Hi An Zumh Tuk Hna Caah Lokdown An Tuah Velo – Chin 11 News\nSweden Ah Cun An Mipi Hi An Zumh Tuk Hna Caah Lokdown An Tuah Velo\nSweden cozah cu coronavirus dohnak ding le a karhcho lonak ding ah tiin an ramchung ah lockdown tuah a herh lo zeicatiah cun an ramchung mipi nih an ngandam nak ding le ram thancho nak ding caah an ngeih mi lungput hi cozah nih kan zumh tuk hna i kan bochan tuk ko hna tiah an chim.\nCun a tulio ah mipi nih an fuhpanh ngai mi hna rawl dawr le baar ngeitu pawl hna zong nih mipi caah ngandam nak tihnung a si lonak ding ah social distance cu felfai tein anmah tein an rak tuah dih ve cang. Sweden cozah nih an thiltuah mi ah a tha tuk tiah mipi nih an thangthat ngai mi hna cu Sweden ramchung ah coronavirus in a thi mi le a zaw mi an rak um hlan ah khan an ram mipi nih ralring tein thawngthanh nak le pumpak cio ralrin ding in an rak chimh cang mi hna hi a si.\nAsinain mipi lungthleh nak le ralrin nak lawng bochan in cozah nih lockdown kong ah zungphung an chuah piak ve lo mi hna nih Coronavirus cu a rak kham khawh ti lo caah nizan tiang ah Sweden cozah nih an langhter ning ah cun minung 9141 nih zawtnak rungrul an ngeih cang i a thi cang mi hna hi 793 an si cang tiah an langhter. Sweden ramah cun Baar, rawl dawr le Shopping Mall pawl zong an on rih ko hna.\nHi kong he pehtlai in WHO zong nih Sweden cu ralrin nak a pek i na ram chung ah Kum 70 cung a si cang mi hna, a herh lo ah lengchuah vah tuk te hna le zapi umnak ah kal ve loding in na ram chung ah thawngthanh nak na tuah ding a si tiah zong WHO nih cun Sweden cozah sinah a chim.


Laiholh:Zeiruang dah Trump’A sualnak an kawlh peng’Zeiruang dah a sung(video) – Lai Lungrawn Post\nJanuary 12, 2021 January 12, 2021 admin Theihtlei\nTutan video ka van chiah mihi a biapi ngai ngai mi asi caah mipi zong nih zoh le thei nan duh cio theu lai tiah ka van chiah mi asi’Tu lio cu kan thei bantuk in Trump nih sungnak a nga hnu ah a cung ah tazacuai nak le a sualnak an kong peng ri bantuk in zeiruang ah dah a sualnak an kawlh’Tangka zeizat dah a sung timi zoh nan duh cio lai caah van zoh cioding in kan sawmh hna’A tang hi video asi.\nThawngpang dang asi:Trump hi mi tampi nih nan huat taktak i , Democratic pawl nih cun chiandeih bantuk in an tih i, an doh zungzal. Rap an chiah i, anmah tu a awh lehlam hna i, an i thlai.Tutan nancy Polosi Loptop le Hunter Biden Loptop nih Vuleipi a cul dih, zeidah a cang te lai. An tihbikmi cu Nancy Polisi Loptop chungah a biapi taktakmi Gmail le biathli tampi a um lai tihi a si.Emergency bakin Email in thawng an i thanh cang. Democratic a dirkam tu hna cu chunhe zan le Loptop umnak an kawl cang ti a si ko cang. Cawh hna seh, Misual hna kut a phan lai i, phaisa hmuhnak kuat pakhat a si pinah an hmuhmi biapi biathli vialte an phozar dih lai i, an tiktu caah a ran khawh chungin Trump hi ngawlngeihnak kan chuh a ahu an ti cang hi a si.\nBreaking:USA pi a kang kho cang hi’Tih nung diarhmun kan phan cang’A poi hrinhran.


KA NUPI HI MIKHUA ASINAIN KEIMAH IN KAN KHUA KONG A RUAT DEUH – The Chinlung Post\nKA NUPI HI MIKHUA ASINAIN KEIMAH IN KAN KHUA KONG A RUAT DEUH\nSeptember 8, 2020 admin Local News 0\nKa Nupi Hi Khua Dang A Si Ko Nain Keimahnak In Kan Khua Kong A Ruat Deuh. A tlangpi ka tuahmi nan rel in nan ifian cawlh ka zumhmkan nu hi kan khua mi a si lo i khuadang nu a si.Sihmanhselaw kan khua kong kan ceihtik ah keimahnak hmanh in kan khua kha a dawt deuh hlah maw tiawk in khua a ruat i a tuaktaan.\nCu nih a langhter mi cu,keimah a ka duhdawt taktak caah kan khua chiatnak kha a ruat kho lo i keimah nih kan khua ka dawt bantuk tein kan khua kha a ruat i a dawt ve. India Prime Minister a rak ttuan mi,Rajip Gandhi nupi khi ram dang minu a si i,a tu pasal a ngeih hnuah, Sonia Gandhi tiah a min zong an bunh,a nih khan a pasal caah zumh a tlaak bik mi nu a si i a pasal a thih hnu zongah india caah a sikhawh chung in a tutiang a cawlcaang peng.\nPi Suhci:Pisuh zong kha a pasal cu mirang a si ve i, a pasal nih a nupi kha a duhdawt taktak caah a ram le a miphun kha a mah ram le miphun bantuk i a chiah caah a nupi nih myanmar ram ca i cawlcangh aitimh zong ah khan tha a peek i a tu dirhmun tiang khi a pasal a thih hnu zongah a phanh khawhnak khi a si.\nLAI NUSAL THA, ChinChin Pekthang hringtu Apa khua Vanzang, Hringtu Anu khua-Hriangkhan,a pasal/Ava- Karen le Daway Khrihfa bak a si.Cucaah Chinchin a pasal kong ah khan,kan miphun le ram caah a tha lai lo tiah ruahnak a ngei mi kha nangmah ruahnak a thurtuk caah a si. Salai David Ngaisak:A nupi kha Shan State i a um mi Gurkha miphun ti a si.\nI, a pasal nih a duh mipaoh a duh i a pasal nih a miphun le ram cu a mah miphun le ram bantuk taktak in ruahnak a ngei i dawtnak a ngei mi a si,nangmah le keimah bantuk in a zer ve mi a si lo. Cucaah, Ngaisak le Chinchin an hma a kal ngai ti na theih caah Chin mipi an lung vaivuanh tim in an nupi le an pasal le kawl an si tiah a tial i a aukhuang mi ,Chin mi kha Chin mi caah ttihnung pakhat ka si tikha itheih law a tha lai.\nMah ti ka titik ah hin,Chin mi nih miphundang nupi pasal i ngeih kha tha ka peek a si hrimhrim lo,pakhatnak ah,mah le miphun ngeih kha cu a tha bik ko.Asinain,pa maw nu nih maw miphundang nupi pasal a ngeih cang ahcun,cu nu,cupa nih kan miphun le ram a dawt i a zawnruah ko ahcun a nupi le a pasal nih tha an peek ti kha kan ifian ah a tha.Kai lawm. Pu Tin Duh Thang\nMizoram Gospel Singer Vanlal Sailo Cu Nungak CheuKhat Nih Sin In Soisel Le ThangChiat A Tong Ngai\nTHANTLANG NLD PHU VIALTE KA KHERHLAI DIH VP LAWNG ALUATMI A SI


Malay Chinmi Sin Thawngthanh Le Theihternak – Chin World News Evening\nNovember 28, 2019 Salai Van Chin News\nThawng Thanhthannak: Ni zaan ah CRC nih UNHCR in mithar laaknak kong ah kan rak thlah cang ban tuk in tu ni zong ah biachokvai in UNHCR zung ah mi tampi akal mi an um, asinatein a tu cu Palik thazaang bawmhhal in an lawi ter dih hna i a tang lei ban tuk ca hi an pek hna.\nCommunity Thawngthanh: “Appointment pek lo mi aho hmanh tuni ah ra hlah uh. Appointment cu “https:/www.refugee-malaysia.org/contact/” ah December 2, 2019 in laak khawh asi. Appointment pek cia mi na ngaih lo ah cun rak ra hlah uh, inn ah tin ko ulaw” tiah tuni 28/11/2019 ah thawng thanhnak an kan ngaih. Note: Atang lei khi amah UNHCR nih an kan kuat mi miring ca tein aatial mi asi. CRC\nCommunity Message: No one will be attended to today without an appointment. You can request for an appointment online on the following website link https://www.refugee-malaysia.org/contact/ starting Monday, 2 December 2019. If you do not have an appointment, please go home. UNHCR Representation in Kuala Lumpur 28 November 2019\nA tanglei hi relchih: UNHCR Nih Tuzing Ah Mithar An Laak Thanhna Timi Kong Thawngfianh Ternak. Biachok vai in tu chun ah thawng avan thang mi, UNHCR nih Kachin lei mithar “New registration” an lak hna tiah thawng avai. Cu ruang ah CRC nih thawnghlatnak cu UNHCR in CLU tiah auh mi UNHCR le Community karlak ah pehtlaihnak a tuah tu bu sin ah thawnghlatnak kan tuah colh.\nCLU “Community Liaison Unit” in rian a tuan ve mi Choisina “min acafang fonh palh khawh asi” ti mi sin ah thawng kan hlat tik ah a chim mi cu, tuzing ah Kachin lei mi minung 70 hrawng cu min kan laak ko hna hmai kum “thla 10 asi lo ah thla 12 hnu” ah appointment kan pek ko hna, an nih zong biachok vai ruang ah an rak ra ve mi asi caah minung 70 cu an min kan laak hnanak asi. Zei hmanh card ti le catlap ti cu ka pe hna lo tiah a ti.\nAchim chap mi cu community dihlak ah thawng thanh lo in mithar laaknak cu kan tuah lai lo ati chap. Tuni tiang ah cun mithar laaknak cu tuah asi rih lo. Cu ruang ah Community in thawng kan thanh lo ah cun thinphang le lungrethei in nan rak um lai lonak kan in thanh hna. Mah caah cun 2013 card chuh mi an pek than hna, mithar an laak cang hna ti ban tuk bia chok vai kha cu rak zum rih hlah uh. Community thawng thanh mi tu lung sau tein rak kan hngak lang mang ko uh.\nNote : Atu kan thanh mi thawng hi amah CLU in rian atuan mi nu Choisina “amin cafang fonh palh khawh asi” sin ah hlat hnu ah kan thanh mi asi. Sia herhnak he, CRC\nBenjamin Sum saduhthahnak cu hringtu a nu nih a takin a tlinter


Thantlang-Hakha Bus kalmi a letmi i ngaihchiatnak a tongmi hna le hlimhma tuarmi bawmhnak an peek hna – Chin World News Evening\nThantlang-Hakha Bus kalmi a letmi i ngaihchiatnak a tongmi hna le hlimhma tuarmi bawmhnak an peek hna\nDecember 14, 2020 Salai Van Chin News\nThantlang, Pu Thang Hrim sia zuatnak pawngah Hakha-Thantlang caantling tein a kalmi Chin Taung Tan khualtlawng phurtu Motor cu tuzing suimilam 7:30 Am tluk hrawngah a eksident a tong i minung pahnih an nunnak a liam. Cun, hliam a hma tuarmi zeimawzat an um i sizung ah tlikpi colh an si hna.\nThantlang khuami pakhat nih, “Zeitindah a cangsual ning a si ti cu kan thei kho ve rih lo. Minung pahnih a hmun ah an nunnak a liam. Motor khal pa hi a phei a kiak i, ruahchannak cu a um tuk lo,” tiah a chim.\nTuzing Chin Taung Tan khualtlawng motor eksidentnak ah ngaihchiatnak a tongmi chungkhar pahnih hna le hliamhma a tuarmi chungkhar hna cu Chin Ramkulh Acozah le vuanci hna nih sizung ah va veh hna in bawmhnak an peek hna tiah thawng kan theih.\nChim ramkulh Sipin vuanci U Soe Htet le Social Affair Minister Pau Lun Min Thang hna nih tuzing Chin Taung Tan khualtlawng motor eksidentnak ah ngaihchiatnak a tongmi chungkhar pahnih hna le hliamhma a tuarmi chungkhar hna cu sizung hrimhrim ah anmah va kal in bawmhnak an peek hna hi a si.\nNgaihchiatnak atongmi chungkhar cu Myanmar tangka kyat tingthum (3) veve le hliamhma a pu mi chungkhar hna cu Myanmar kuyat tong sawm nga (50000) cio bawmhnak an peek hna tiah thawng kan theih. An thil tuahmi zoh tikah upatnak awk tlak taktak an si. Hliamhma a tuarmi chungkhar hna damnak an hmuh zau nakhnga le ngaihchiatnak atongmi chungkhar hna kan in tuarpi tuk cio hna.\nHliamhma a tuarmi chungkhar hna damnak an hmuh zau nakhnga thlacamnak in bawm cio hna usih. Cun, ngaihchiatnak atongmi kaphnih chungkhar hna zong Pathian nih nan ngaihchiatnak in hnem hram ko hna seh! Chirhchan:Chinthawngau & The Hakha Post\nZualko: Vuangtu khuami Pu Thawng Cin nih US ah mual a kan liam taak\nPu Ram Khar nih Thantlang-Hakha bus aa letmi kongah thil sining a von chim cang


Online In Ralzaam Thar Soknak Kong He Pehtlai In CRC Thawngthanh | THE CHIN EXPRESS\nOnline In Ralzaam Thar Soknak Kong He Pehtlai In CRC Thawngthanh\n2. Cu kong he pehtlai in COBEM (Coalition of Burma Ethic Malaysia) chungin upa cheukhat le UNHCR lutlai Thomas Albrecht le a rianttuan tti hawi pathum hna cu nihin nazi 4pm – 5pm tiang UNHCR zungah ton biaruahnak kan ngei hna. Online chung mithar soknak kong he pehtlai in biaruahnak kan ngei. Kan biahalmi vialte lakah mipi nih theih a herh ko kan timi tete lawng a tanglei bangin kan rak langhter.\n(b) UN lutlai Thomas le a rianttuan tti pawl nih a kan lehmi cu Lisu (Kachin) nih min chim duh lomi NGO pakhat sin in thawng dik lo an ngah caah UNHCR office ah registration tuah dingin an rak ra. Ngakchia le nunau deuh an si caah kan rak peek sualmi hna asi tiin a kan leh. Mahlio ahcun Thomas nih keimah zong ka um lo lio a si a ti. Mah thawng dik lo thei in mipi a thong leng UNHCR zung i an rak chuahnak kha a si. Mah cu ruang bik ahcun registration an tuah hna tiin thawngpang dik lo a chuahnak zong cu a si. Mipi caah a tthahnem lai tiin online website zong cu an rak sernak a si.\n1. Hi online website soknak in ralzaam thar na kan laa taktak lai maw tiah biahalnak kan ngeih hna.\nA kan lehmi cu UNHCR nih mithar a laak bak lai tinak a si lo ii a laa bak lai lo tinak zong a si lo. Hi website hi ralzaam thar laaknak ding lam tampi lakah ai tel vemi pakhat cu a si ko. A sinain, ralzaam thar laaknak dingah soknak lawng a si. Laaknak dingah tuahmi a si rih lo. Zeitik ah a kan chawnh lai ii a kan laak lai ti zong chim khawh a si rih lo. Nizan lawngah an onmi a si caah zeitik ahdah leh le chawnh a si lai ti chim awk a ttha rih lo.\n3. Community card asiloah mah pumpak hmanthlak kuat chih khawh asi. Chungkhar milu zat in community card asiloah hmanthlak a hau lai. Nain, UN website ah “kuat lo zongah apoi lo (optional) ati ko caah na kuat lo zongah a poinak um lo.\n4. Mah hi ralzaam sinak kan sok tikah minung/chungkhar pakhat nih voikhat lawngin sok ding asi lai. Zei ca tiah minung/ chungkhar nih voi tampi cio kan sok ahcun cu nih cun UNHCR lei rianttuan ning le an rian a tamter caah kanmah kong zoh dingin caan a hnut ter chin lengmang lai.\n5. Fiangfai deuh in theih le hngalh nan duh i bawmh nan herh rih ko ahcun thaizing 04 December 2019 thokin CRC zungah rak rat in ralzaam soknak kongah bawmh rak hal khawh a si.\nSok ning VIDEO zoh ve


Chin Ramkulh, Sagaing Ramthen chung hi 2022 kum ah zalennak hmuh khawh ding kan i hmaithlak tiah CJDC GS nih a chim – Hakha Cherry\nAtu kan vun tial mi hi Myanmar Now media nih CJDC an General Secretary Saya Timmy bia an hal mi a si i a fiannak le a tawinak in kan hun leh.\nBiahalnak: Ralhrang nih kum thar hnu Chin Ramkulh ah raltuknak an chuahter mi dirhmun zeidah a lawh?\nLehnak: Khual kan tlawn tikah zaa a long kho lo. Atu hna cu electric mei zong caan tling in an pe lo. Phone line zong a ciangkuang lo ca ah Information lei hi a har ngai. Paletwa hna ahcun zeizongza an phih. Facang, Chiti man pawl a hlan nak let hnih in an kai. Asinain, mizapi lei nih hihi kan ton te hrim lai ti ruahcia a si ca ah a hlankan in timhlamhnak kan rak ngeih cia mi si. A chia bik dirhmun ca zong ah timhlamhnak kan ngei cia.\nBiahalnak: Chin Ramkulh chung ralhraang an dirhmun le an cawlcangh ning tah?\nLehnak: Ralhraang nih an i tinh ning in an cawlcang kho lo. Ramkhel lei hoih in chim ahcun, Chinram hi atu dirhmun ahcun zei bantuk uknak hmanh ralhraang nih an nunter kho lo. Kan ram chung ah an duh ning le an i timh mi a nung kho lo. Khuate khuapi i ukhruainak siseh, biaknak lei siseh mizapi nih mizapi ralkap lawng an kan bochan. Khuapi chung an umnak hmanh ahhin anmah ralkap chung lawng ah an duhnak a tling kho. Dothlennak ralkap nih Chin ram cu kan hruai khawh ko atu tiang ahcun.\nBiahalnak: Asiahcun dothlennak ralkap nih kum khat chung hmun nan laak khawh mi zatuak zat na kan chim kho lai maw?\nLehnak: Chin Ramkulh zatuak 80 in 90 hi cu kanmah kut ah a um. Zeica tiah, atu ah zoh ko ulaw Peng kip i SAC Cozah zung pawl rian an tuan kho lo. Khuapi chung um mi nakin khuate lei kan tam deuh cang. Atu ah Mindat, Hakha le Thantlang zoh ahcun, “Mah te uknak le khuakhan lairelnak an hman cang,”. Sianginn zong anmah thazaang in an kaiter cang hna khi mu…\nBiahalnak: CJDC nih kum khat ca nan i hmaithlak mi na chim kho hnga maw?\nLehnak: Kan i hmaithlak mi ca ah timhlamhnak kan ngei cuahmah. 2022 kum chung ahhin a tlawm bik Chin Ramkulh le Sagaing Ramthen hi zalennak hmuh ding in kan tuan lai tihi kan i hmaithlak cem. Sagaing, Magwe hna hi kanmah nih kan ukhruai lai ti hi ralkap dihlak kan i hmaithlak mi a si. Ralhrang nih Thaal ahcun vanlawng zong a kan hman hnawh. A fak bik hremnak zong a kan pek. A fak bik sungh zatlaknak zong a kan pek ko. Asinain fur a phak hin cun a hlan nakin kan den khawh hna lai ti kan zumh ca ah timhlamhnak tha kan ngei cuahmah. Cun mizapi zong hi zaa ah zaa kanmah lei an si ca ah hnu an kan chit tak lai lo ti zumhnak ka ngei…\nBiahalnak: Atu lio nan hriamnam dirhmun zei a lawh? Lehnak: Mizei hriamtlai phu kan si zong ah hriamnam hi cu tling in kan ngei kho cio lo. Asinain, atu ral kan tuk hi kum khat a si cang i hriamnam tling ngeih lawng ah doh ding ti si lo. Mah le thluak fimnak in a lam kawl i doh cio khi a si ko. Hriamnam kong ah NUG lei siseh mipi lei in siseh biatak tein an kan tanpi ve. Hriamnam zong i zalh cuahmah kan si ko. Cucaah 2022 kum ahhin cun Chin Ramkulh le Sagaing Ramthen chung cu zalennak kan hmuh khawh hrim lai tiah chim ka duh.April 18, 2022 TheHakhaPost


KHAH THAWNGPANG TTHA TAKTAK A CHUAK CANG HIH, ASUNGLAWITUK – The Chinlung Post\nModerna: Covid vaccine nih 95% Khamkhawhnak Thazaang a Langhter Cang. Covid-19 khamtu vaccine thar an sermi hi 95% tiang hmual a ngei cang, tiah US company Moderna i data hmasa nih a langhter. Pfizer sin in a phichuak bantuk in Moderna sinin hmuhmi a phichuak hi lung a hmui ngaingai i, vaccine an ser cio mi nih tutan pulrai donghnak a tuah khawh cang lai, tiah ruahchannak a thawnter chinchin cang.\nZeidah kan theihlo mi a um? Kan hneksakmi hna zaanghleicawi pawl an sining fiangtein theih khawhnak dingah caan saupi zoh rih kan hau. Cucaah, tutan vaccine kan chunhmi hna hi zeican dah a daih lai, timi hi kan thei kho rih lo.Cun Covid in a thi tambikmi kum upa pawl cungah zeitlukin dah hmual a ngeih lai, timi kongah data pakhat hmanh a um kho rih fawn lo.\nAsinain, tutan vaccine nih hin kum kongah a thazaang a sungh te lai hi data nih a langhter mi a um hraw lo,” tiah Mr Zaks nih BBC ah a chim. Cun, tutan vaccine nih hin Covid in zualhma lo dingin mi pawl a khampiak hna, asiloah midang chonh kho lo dingin maw a tuah hna, ti zong hi theih a si rih lo. Zeitindah vaccine hi hmanh a si, timi hi a cunglei biahalnak vialte nih lai a rel ding khi a si. A safe (him) maw?\nPfizer vaccine he tah zeitindah tahchunh a si lai? An karhlan daan hi ai khat ngai. Immune system thawnter dingin cii in sermi virus phunkhat cu minung tak chungah an companyan chunh veve hna. A hmasabik an data veve nih an langhtermi zong tutiang ah cun ai khat ngai, Pfizer vaccine nih 90% tiang khamnak thazaang ai ngeih, Moderna vaccine nih cun 95% hualham tiangin khamnak thazaang ai ngeih.\nAsinain, hneksaknak cu pehzulh in an tuah veve ko rih i, a donghnak hi % an chuahpi te dingmi hi a thleng kho mi a si ko rih. Moderna vaccine hi saupi i chiah khawh dawhdang a si, zeicahtiah thla 6 chung tiang hi minus 20C ah thatein chiah khawh a si i, a thami fridge chungah cun thla 1 hrawng tiang cu i chiah chung khawh a si.Pfizer vaccine belte hi cu hlei in a kikmi ah chiah a hau, minus 75C hrawng tiang a kikmi ah. Asinain, ni 5 chung hi fridge chungah chiah khawh a si ve.\nRussia nih an sermi Sputnik V vaccine zong hi 92% tiang a hmual a tha cang, tiah a hmasabik data an chuahmi nih a langhter, tiah theih a si. Vaccine cu zeitikah dah ka tinco khawh te ne lai? Vawleicung khuazei zawn na um, timi le zeitluk upa dah na si, timi nih lai a rel te lai. Riikhiaktu (regulators) nih zohfelpiak dingin a ra lai mi zarh tlawmpal chungah sohluah kan tiin chom ko lai. US ah hin 20 million hrawng cu kan chuah khawh te theu lai,” tiin Moderna nih a chim.\nHmai kum in khin cun vawlei pumpi ah hman awk tha dingin a tlawmbik 1 billion hrawng cu chuahkhawh kan i zuam lai i, kan sermi vaccine hi ramdang zong nih an kan cohlanpiak nakhnga kan nawl hna lai, tiah Moderna nih a chim. UK nih nihin tiang i vaccine an i cah ciami hi phun 6 a si cang i, Moderna vaccine hi 6 lakah ai tel rih lo caah, cah ve le vah ve lo ding kong an ceihkhaan lio pi a si.\nVaccine chunh hmasabik dingmi ah kum upa pawl si te dingin, UK cozah nih timhlamhnak an ngei. Zeitian dah vaccine hi rian a tuan ning a si. Moderna nih hin RNA vaccine a ser. coronavirus hrik a cii phunkhat(genetic code) kha minung takchungah siriin in a chunh. Cu nih cun protein dah hi cak ngaiin a cawlcanghter, asinain virus dihlak ningin cun a cawlcanghter lem lo. An ronhmi cii in sermi virus nih cun ral do kho dingin immune system hi training a pek lai, ti a si.\nCoronavirus doh awkah kan takpum cu antibodies serchuah kho dingin training a pek lai, cun T-cells tiin theihmi immune sytem a dang phunkhat zong cu training a vun pek rih lai. Zeibantuk dah a caak (reaction) a tuahmi an si? Moderna sinin thawngpang kan theihmi cu lung a hmui ko. A ra lai mi thla tlawmpal te chungah vaccine tha taktak kan i ngeih khawh cang lai, tiin thazaang a kan petu thawngtha taktak a si,” tiah Imperial College London in Prof. Peter Openshaw nih a chim.\nTutan thawngthanhmi nakin a tlam a tlingdeuhmi hluhchuah kan herh rih, asinain, tutan thawngpang nih milung cu a kan thawhter ngai i a tha hringhran ko,” tiah a chim. Kan hnungzarh i Pfizer nih thawng an thanhmi bantuk tein, hmual a ngei taktakmi a phichuak he a tu bantukin vaccine pakhat serchuah a si mi kong kan theihmi hi thawngtha taktak a si,” tiin University of Oxford in Prof. Trudie Lang nih a chim.\nHihi cu hneksaknak a laifang hrawng lawng a si ko rih, zeicahtiah, vaccine kan hneksakmi zaanghleicawi pawl ah virus nih a tlunhmi (cases) an um ngai rih i, aho hi dah a taktak a si mi vaccine chunh a si i, aho hi dah vaccine lem chunh a si, timi fawizaang taktak in hliah khawhnak lam an chuahpi khawh rih a hau,” tiin a chim. Credit: Chelsea Bawi.


US UMMI CAAH THAWNGPANG TTHA TUK PEI A CHUAH HI – The Chinlung Post\nUS UMMI CAAH THAWNGPANG TTHA TUK PEI A CHUAH HI\nThawngpang fiang. US mipi vialte Covid zawtnak ruangah bawmhnak dingmi cu Donald Trump nih minsen athut cang. Covid ruangah harsatnak atongmi US mipi hna bawmhnak ding asimi 900 billion an timhtuah mi siseh September tiang cozah nih ahman dingmi 1.4 trillion telhchih in cozah budget 2.3 timhtuahnak bill cu Trump nih min athut cang.\nDonald Trump nih atubantuk in minsen athut mi cungah kap hnih party hna cu lawmhnak in an khat tiah an langhter. Covid ruangah harsatnak atongmi bawmhchanhnak ah hin zawtnak ruang ah eidin aharsa mi sihna seh, zawtnak ruangah rian angei lomi cun zawtnak ruangah inn man ape kho lomi inn ngeitu hna nih an tthawl mi hna,\nHi vialte zawtnak ruangah harsatnak atongmi hna bawmhnak cu December ni 31 ah adih cang lai caah hram domhnak thar an ngeih khawhnak dingah harsatnak atongmi hna caah tutan hi biatak tein cozah nih an dirkamh hna lio caan asi. Curuang ah tutan US cozah nih bawmhchanhnak atuahmi hi abiapi taktak mi thil asi.\nZarh fatin minung pakhat ah 600 lengmang pek asi lai i, bawmhchanh ahaumi hi minung 14 million an si tiah an chim. Cu hna pawl caah tutan bawmhnak hi abiapi taktak in asunglawi ngaingai mi thil asi tiah an chim. Tutan bawmhnak an tuahmi hi kawlram tangka cun ting sarih renglo tingriat dengmang aphan mi asi i, hihi zarh fatin an pek hna lai ti asi.\nHi bawmhnak cu acunglei langhter cang bantukin covid ruangah harsatnak atongmi hna bawmhnak dingmi asi. Hi konghe pehtlaiin aliamcia zarh ah khan party pahnih asimi Democrats le Republican hna cu ton biaruahnak an ngei. Asinain Donald Trump nih atlawmtuk 2000 tel siseh tiah arak ti. Nain ahnu ahcun atu bantuk in min athut hi asi. Credit: VOA\nLAIMI KANPA DR CHUM AWI CABIA CU ATURU KHO TAKTAK SI, RELCIO UH


Tuzan bantuk in:Trump caah thawngpang tha a um ti lai lo hi. – Lai Lungrawn Post\nTuzan bantuk in:Trump caah thawngpang tha a um ti lai lo hi.\nDecember 3, 2020 December 3, 2020 admin World News\nTutan thimnak ah President nih teinak ahmuhnak dingah alam a ummi. Court biachahnak. Vote an suaksaamnak State 6 court hna nih Trump case zeitluk athat in evidence an ngeih zongah mithmutu witness hna nih an phuan zongah an cohlang hna lo ti asi. Aruang cu Court pawl hna hi political party hoih in akalmi lawngte an si caah asi.\nSupreme Court kalding ah hin court hme pawl kal hmasa ahau. Court hme tete Democrats hna nih Trump case an cohlan lomi hi zeihmanh apoinak a um lo. Nawlngeitu taktak an umnak hmun cu Supreme Court khi asi. Supreme Court ahhin Trump adirkamhmi tampi an um hna. Supreme Court nih order achuah ahcun state kip ah Trump nih teinak ahmuh lai ti asi. Post in vote thlakmi hi million tampi asi i, vote angeitu zong an um lo.\nAbsentee vote timi lawng hmanh hi thatein zoh maw asiloah minthut aikhat lomi, tuahchomi lawng hmanh hi zohfelnak hnasehlaw Biden vote attumchuk dih ko lai. Aruang cu vote adikfelmi an thlak tiangah hin Donald Trump nih arak tei caah asi. Dominion seh nih Trump vote a hlohmi siseh Trump vote cu Biden vote ah an kalter timi hna zohfelnak tuah hna sehlaw Trump nih vote electoral vote 400 renglo hmanh a hmuh lai.\nJoe Biden hi atlin khawhnak lam a um ve ko, cucu acunglei kan chimmi pawl vote lem vote suaksam, ningcanglo vote etc… hna khin a tlinnak ding asi. Adang pakhat Biden teinak a um rihmi cu tutan thimnak ah ningcanglo asimi vote kongah Trump lei nih siko seh daitein um ko usih an ti ahcun atlin ko lai. Sihmanhsehlaw Trump lei nih ningcang lo cu an doh cuahmah.\nTrump legal team hna nih ningcang lo vote vialte siseh thimnak kongah thildik lo aum vialte hna cu pakhat hnu pakhat in an langhter i, court ah an kalpi cuahmah. Acung lei ah kan langhter cang bangin Court hmetete ahcun cohlan lo asi zongah Supreme court ah ruahchannak nganpi a um ko. Thilsining acuanmi hna nih Trump nih teinak ahmuh ko lai tiah an chim.\nCulawng siloin Donald Trump ahua taktak mi le Trump a chiatnak lawng nifatin attial lengmang CNN hmanh nih tutan thimnak buainak konghe pehtlaiin a chimmi cu atubantukin phunghram le phunning tein an kalpi lengmang asi ko ahcun US president thimnak ah teitu asimi cu Donald Trump asi ko lai tiah a chim ve cang.\nThawngpang dang:Vawleicung ram thawng President hna nih cun Biden cungah an I lawmhnak cabia an kuat dih cang, Putin telhlo in. GSA nih Biden cu White House daily briefing tuah kho dingin nawlpek asi bakin Chin President zong nih Biden cu alawmh pinak ca a kuat. N.Korea Chairman Kim jong Un zong nih aa lawmhnak bia achim ve.\nPresident vialte nih Biden cungah lunglawmhnak bia an chim cuahmah lio ah Brizil ram president Jair Bolsonaro nih cun, US thimnak cu ningcang lo asi, hrokhrol mee a tamtuk. Mah cu cu Republican nih tamtuk tehte an hmuh cang tiah a ti ve. Biden nih teinak a hmu tiah an timi hi adik lomi asi tiin President Trump ttanh in bia achim ve ti nak si. Brazilian President hi Donald Trump huatu ram le media pawl nih cun an huat ngai ve. Anmah pahnih hi ralhrang dohnak dingah biatak tein thazaang chuah a duhtu an si tiah theih asi.Catial tu daily chinstar\nRelchap ko:Ralbawi Richard Waldron, cybersecurity expert, nih amah sin le Arizona thimnak lutlai dihlak sinah minhngalh lomi pakhat nih email a kan kuat cio. Democrat pawl meeting an tuahnak a dikthlir tein le Pima County ah Democrat candidate pakhat cio ca ah mee 35,000 an fonhpiak ding in bia an ceihnak vialte a chim dih hna. “Biden le Kamala Haris ca zong an tuah ve. A mui aa langh i chiahserh biakamnak a tuah te ko lai tiah kan i ruah chan. Cun hi tin vote an fonh hi election ni ah a si i ka hmuhchuah khawh te ko lai,” tiah Waldron nih a ti.Rev. Biak Lian Vel\nThawngpang dang:Uar um kho taktak si. Trump nih Khrihfa a si nak a langhter than cang. Kan Bible ahcun “na ral kha va daw” timi bia a um. Cu bantuk cun Laimi nih kan uar ngaingai mi Trump nih a tu dirhmun ah a ral bik simi Joe Biden cung ah hi bia hi a chim i, Khrihfa a sinak a langhter. Tunai deuh kan van post cang bantuk khan Biden cu fak ngai in aa hliam. Trump nih aa hliam ti a theih bak in mah ti hin Trump nih a wish, “Get well soon.” tiah a dam zau khawhnak ding ah a wish. A tu dirhmun ahcun Trump caah Biden hi a ral bik a si.Asinain Trump nih hin Biden hi pumpak in a hua taktak lo timi hmuh khawh a si. Khrihfa a si bantuk in a lungput zong a tha ngaingai.\nJoe Biden aa hliam nak kong kha a si’ Joe Biden cu zahan ah khan Lente a celh nak ah fak in in aa hliam. A poi bak ko, upa lei a si cang caah zaangfak ngaingai khi asi. A tu Biden hi kum 78 bak a si cang. Cu lio ah zahan ah khan lentecelh nak ah aa hliam. A hliam nak hi a ke (ankle) ah a si. Sunday zaanlei ah khan Orthopedist sin ah check-up tuah dingin a kal i. Doctor te nih zohfel nak an nei lai.\nOrthopedist sin ah check-up ding in a kal lio hi media pawl hmuh an siang loh i Biden team nih mipi an block hna. Asinain @nbcnews nih Orthopedist in a chuah lio hi video in an rak lak. Rau lo ah social media ah a lar colh. Doctor nih a chim ning ahcun Biden nih hin a ke orh lei(right ankle) cu a ulh(Sprained) tiah a chim. Joe Biden doctor nihcun CT hmangin zohfel nak kan nei than lai tiah a chim.\nRelchap ko:Trump caah thawngpang chia tak tak Pennsylvania lei in a chuak. Pennsylvania i court a sangbikmi nih Trump le a team pawl nih tazacuainak an tuahmi mail in tlakmi vote 2.5 million thihternak cun an hlawnh piak diam. Pennsylvania Supreme Court nih cun tuni khan (US Saturday) ah court hme deuh nih order a tuahmi cu a cohlang lo.\nCourt hme deuh nih hin tutan ithimnak hi cohlang (certify) lo dingin nawlnak a tuah. Tazacuainak nih a duhmi cu hi state chung i mail in vote pawl hi US phunghrampi ning in a kal lo (Unconstitutional) tiah a ti. Hi tazacuainak hi kan hnu thla khan rak up cangmi a si. Cun Trump zong nih voi tampi a chim phuan cangmi a si. Tuni Saturday khan Pennsylvania Supreme court nih a hlawnh piak hi a si. Trump caah cun thawngpang chia tak tak a si. Zeitin US pi hi a kal lai ti ruahawk a tam ngai ngaicang. Source: Daily Mail.\nRelchap ko:Vawleicung thawngthan chim minthang cem Billi Graham fapa Rev Franklin Gram nih a tialmi cabia tawite nih ka thinlung a kuaiter ngaingaii Joe Biden nih US a hruai ahcun khrihfa hna caah cun kan zalonnak, kan himnak le ka covo a zor lai i ruahchannak a bi chin lai , sehtan pennak nih hmunhma a laak lai i khrihfa hna hmunhma a bi chin lengmang lai.\nMalaysia:Um mi hna caah’Thawngpang tha taktak’Salai Lung Thli Tum.\nLaimi lakah:Hi tluk tiang hlen nak a um mihi cu’Lungthin hi a fak hrinhran ko.